Avis juridique important

|

32002D0084

2002/84/EY: Neuvoston päätös, tehty 28 päivänä tammikuuta 2002, Kyproksen liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 044 , 14/02/2002 s. 0012 - 0019

Neuvoston päätös,tehty 28 päivänä tammikuuta 2002,Kyproksen liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(2002/84/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Kyproksen tasavallan ja Kyproksen tasavallan liittymistä valmistelevan strategian mukaisten toimien toteuttamisesta 13 päivänä maaliskuuta 2000 annetun neuvoston asetuksen (EY) N:o 555/2000(1),ottaa huomioon komission ehdotuksen,sekä katsoo seuraavaa:(1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.(2) Asetuksella (EY) N:o 555/2000 täydennetään asetusta (EY) N:o 622/98(2), jossa säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin ehdokasmaalle sekä niitä koskevista myöhemmistä merkittävistä mukautuksista.(3) Yhteisön tuen saamisen edellytyksenä on olennaisten edellytysten täyttäminen ja erityisesti assosiaatiosopimuksiin sisältyvien sitoumusten noudattaminen ja edistyminen Kööpenhaminassa vahvistettujen arviointiperusteiden täyttämisessä. Jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.(4) Komission vuoden 2001 määräaikaiskertomuksessa esitettiin puolueeton arvio Kyproksen liittymisvalmisteluista ja yksilöitiin valmistelujen jatkamista varten ensisijaisia alueita.(5) Jäsenyyden valmistelemiseksi Kyproksen olisi jatkettava yhteisön säännöstön käyttöönottoa koskevan kansallisen ohjelmansa ajantasaistamista. Tässä ohjelmassa olisi esitettävä aikataulu liittymistä valmistelevaan kumppanuuteen sisältyvien ensisijaisten tavoitteiden ja välitavoitteiden saavuttamiselle.(6) Kyproksen on tarpeen huolehtia, että sillä on liittymistä valmistelevien yhteisön varojen ohjelmointiin, koordinointiin, hallinnointiin, valvontaan ja arviointiin tarvittavat oikeudelliset ja hallinnolliset rakenteet.(7) Helsingin Eurooppa-neuvosto korosti, että poliittinen ratkaisu helpottaa Kyproksen liittymistä Euroopan unioniin. Jos ratkaisuun ei ole päästy liittymisneuvottelujen päättyessä, neuvoston päätös liittymisestä tehdään edellä mainitun olematta ennakkoedellytys. Neuvosto ottaa tässä huomioon kaikki asiaankuuluvat tekijät,ON PÄÄTTÄNYT SEURAAVAA:1 artiklaAsetuksen (EY) N:o 555/2000 1 artiklan 2 kohdan mukaisesti Kyproksen liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset esitetään tämän päätöksen liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan assosiaatiosopimuksella perustetuissa elimissä ja asianomaisissa neuvoston elimissä, joille komissio raportoi säännöllisesti.3 artiklaTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 28 päivänä tammikuuta 2002.Neuvoston puolestaJ. Piqué i CampsPuheenjohtaja(1) EYVL L 68, 16.3.2000, s. 3.(2) Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annettu neuvoston asetus (EY) N:o 622/98 (EYVL L 85, 20.3.1998, s. 1).LIITE1. JohdantoLuxemburgissa vuoden 1997 joulukuussa kokoontunut Eurooppa-neuvosto päätti, että liittymistä valmisteleva kumppanuus on olennainen osa vahvistettua liittymistä valmistelevaa strategiaa, ja se luo yhtenäisen kehyksen kaikille ehdokasmaille suunnatuille tukimuodoille. Tällä tavoin yhteisö kohdistaa tukensa kunkin ehdokasmaan erityistarpeisiin tukeakseen niitä ratkaisemaan liittymisvalmisteluissa ilmenevät erityisongelmat.Kyproksen ensimmäisestä liittymiskumppanuudesta päätettiin maaliskuussa 2000. Tämä tarkistus puolestaan perustuu komission ehdotukseen, jonka pohjana on käytetty komission Kyproksen kanssa käymiä keskusteluja ja Kyproksen edistymisestä liittymisvalmisteluissa laaditun vuoden 2001 määräaikaiskertomuksen analysointia.2. TavoitteetLiittymistä valmistelevan kumppanuuden tarkoituksena on luoda yhteinen kehys niille lisätoimia edellyttäville ensisijaisille aloille, jotka mainitaan komission vuoden 2001 määräaikaiskertomuksessa Kyproksen edistymisestä Euroopan unioniin liittymisen valmisteluissa. Lisäksi kehykseen on tarkoitus sisällyttää näiden ensisijaisten tavoitteiden täytäntöönpanon avustamiseksi Kyprokselle myönnettävät varat sekä kyseiseen tukeen liittyvät edellytykset. Tämä liittymistä valmisteleva kumppanuus on perustana tietyille politiikan välineille, joilla tuetaan ehdokasmaita niiden valmistautuessa jäsenyyteen. Näihin välineisiin kuuluvat muuan muassa Kyproksen laatima ajan tasalle saatettu yhteisön säännöstön käyttöönottoa koskeva kansallinen ohjelma, liittymistä valmisteleva julkisen talouden seurantamenettely, liittymistä valmisteleva talousohjelma, järjestäytyneen rikollisuuden torjuntaa koskeva liittymistä valmisteleva sopimus, sosiaalisen integroitumisen eurooppalaisen strategian mukainen kansallinen työllisyysstrategia sekä alakohtaiset suunnitelmat, joita osallistuminen rakennerahastoihin unioniin liittymisen jälkeen edellyttää. Kukin näistä välineistä on erilainen, ja niitä valmistellaan ja ne pannaan täytäntöön erityisiä menettelyjä noudattaen. Niitä varten voidaan myöntää liittymistä valmistelevaa tukea. Ne eivät ole erottamaton osa tätä kumppanuutta, mutta niiden ensisijaiset tavoitteet ovat kumppanuuden mukaisia.3. PeriaatteetKullekin ehdokasvaltiolle määritetyt keskeisimmät ensisijaiset tavoitteet liittyvät valtioiden kykyyn täyttää Kööpenhaminassa vahvistetut arviointiperusteet, joiden mukaan jäsenyys edellyttää, että- ehdokasvaltiossa on vakaat instituutiot, jotka takaavat demokratian, oikeusvaltioperiaatteen ja ihmisoikeuksien toteutumisen sekä vähemmistöjen kunnioittamisen ja suojelun;- ehdokasvaltiossa on toimiva markkinatalous ja se pystyy selviytymään kilpailun ja markkinavoimien paineista unionissa;- ehdokasvaltio pystyy suoriutumaan jäsenyyden mukanaan tuomista velvoitteista, mukaan luettuna poliittisen unionin sekä talous- ja rahaliiton tavoitteiden noudattaminen.Madridissa vuonna 1995 kokoontunut Eurooppa-neuvosto korosti tarvetta mukauttaa ehdokasvaltioiden hallintorakenteet, jotta voidaan turvata yhteisön poliitikkojen moitteeton toiminta laajentumisen jälkeen. Luxemburgissa vuonna 1997 kokoontunut Eurooppa-neuvosto tähdensi, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä. On tarpeen varmistaa, että sitä todella sovelletaan. Feirassa vuonna 2000 ja Göteborgissa vuonna 2001 kokoontuneet Eurooppa-neuvostot korostivat, että on ensisijaisen tärkeää, että ehdokasmaat kykenevät panemaan täytäntöön ja soveltamaan yhteisön säännöstöä, ja että niiden on tämän vuoksi pyrittävä lujittamaan ja uudistamaan hallintoaan ja oikeuslaitostaan.4. Ensisijaiset tavoitteet ja välitavoitteetKomission määräaikaiskertomuksissa on korostettu, että saavutetusta edistymisestä huolimatta ehdokasvaltioiden on vielä toteutettava tietyillä aloilla paljon toimia valmistautuakseen liittymään unioniin. Tämä tilanne edellyttää tavoitteiden ja välitavoitteiden määrittelemistä, ja niihin kuhunkin on liityttävä asianomaisten maiden kanssa yhdessä asetetut selkeät päämäärät. Näiden tavoitteiden saavuttamisesta riippuu Kyprokselle myönnettävän tuen määrä sekä edistyminen Kyproksen kanssa parhaillaan käytävissä neuvotteluissa. Tarkistetussa liittymiskumppanuudessa luetellut ensisijaiset tavoitteet on määritelty ottaen huomioon Kyproksen realistiset mahdollisuudet saavuttaa tavoitteet tai edistyä niiden toteuttamisessa huomattavasti seuraavien kahden vuoden aikana (vuosina 2002 ja 2003). Tässä luettelossa on määritelty erikseen tavoitteet, jotka edellyttävät erityisen kiireellisiä toimia. Vuoden 2001 määräaikaiskertomuksessa arvioidaan ehdokasmaiden edistymistä vuoden 2000 liittymistä valmistelevassa kumppanuudessa vahvistettujen ensisijaisten tavoitteiden saavuttamisessa. Tätä arviointia on käytetty määriteltäessä tämänhetkisen kumppanuuden ensisijaiset tavoitteet.Kypros on toimittanut syyskuussa 2000 yhteisön säännöstön käyttöönottoa koskevan kansallisen ohjelmansa. Ohjelmassa vahvistetaan aikataulu vuoden 2000 liittymistä valmistelevassa kumppanuudessa määriteltyjen ensisijaisten tavoitteiden ja välitavoitteiden toteuttamiselle sekä tarvittavat hallinnolliset rakenteet ja varojen määrä.Liittymistä valmistelevassa kumppanuudessa yksilöidään Kyproksen liittymisvalmistelujen ensisijaiset alat. Kyproksen on kuitenkin pyrittävä ratkaisemaan kaikki vuoden 2001 määräaikaiskertomuksessa yksilöidyt ongelmat. Lisäksi on tärkeää, että Kypros täyttää sitoumuksensa, jotka koskevat lainsäädännön lähentämistä ja yhteisön säännöstön täytäntöönpanoa assosiaatiosopimuksen ja jäsenyysneuvottelujen yhteydessä tehtyjen sitoumusten mukaisesti. On syytä muistaa, että yhteisön säännöstön saattaminen osaksi kansallista lainsäädäntöä ei yksinään riitä. On myös tarpeen varmistaa, että sitä sovelletaan tosiasiassa samalla tavoin kuin unionissa. Yhteisön säännöstön uskottava ja tehokas täytäntöönpano ja soveltamisen valvonta on välttämätöntä kaikilla jäljempänä mainituilla aloilla.Komission vuoden 2001 määräaikaiskertomuksen analyysin perusteella Kyprokselle on määritetty jäljempänä kuvatut ensisijaiset tavoitteet ja välitavoitteet. Nämä ensisijaiset tavoitteet esitetään samassa järjestyksessä kuin määräaikaiskertomuksessa(1).Ponnistelut poliittisen ratkaisun saavuttamiseksi- Ponnistelujen jatkaminen YK:n johdolla tehtävän sopimusratkaisun tukemiseksi.Taloudelliset arviointiperusteet- Tiettyjen talouden suojattujen sektorien, muun muassa televiestinnän, lentoliikenteen ja energian, vapauttamisen nopeuttaminen.- Liiketoiminnan ja kehityksen edellytysten parantaminen kiinnittämällä erityishuomiota alakohtaiseen toiminnan monipuolistamiseen sekä pieniin ja keskisuuriin yrityksiin.Edellytykset täyttää jäsenyyden velvoitteetTavaroiden vapaa liikkuvuus- Seuraavat edellyttävät erityisen kiireellisiä toimia: puitelainsäädännön vahvistaminen uuden ja kokonaisvaltaisen lähestymistavan mukaisten periaatteiden soveltamiseksi.- Uuden lähestymistavan mukaisten direktiivien täytäntöönpanon jatkaminen tämän puitelainsäädännön perusteella sekä jäljellä olevan perinteisen alakohtaisen lainsäädännön yhdenmukaistamisen jatkaminen erityisesti eläinlääkkeiden, kosmeettisten aineiden ja elintarvikkeiden aloilla.- Horisontaalisen hallintoinfrastruktuurin sekä täytäntöönpanovalmiuksien vahvistaminen tuotekohtaisen lainsäädännön soveltamisalaan kuuluvilla aloilla.- Markkinoiden valvontastrategian kehittäminen ja täytäntöönpano.- Julkisia hankintoja koskevan lainsäädännön yhdenmukaistaminen yhteisön säännöstön kanssa soveltamisalan ja tarkastelujärjestelmän osalta.- Kyproksen lainsäädännön analyyttistä arviointia on jatkettava yhdenmukaistamattomilla aloilla sen varmistamiseksi, että se on yhteisön perustamissopimuksen 28, 29 ja 30 artiklan mukainen, ja hallinnolliset järjestelyt on saatettava päätökseen kyseisellä alalla tulevaisuudessa harjoitettavaa valvontaa varten.Henkilöiden vapaa liikkuvuus- Ammattipätevyyden ja tutkintotodistusten vastavuoroisen tunnustamisen yhdenmukaistamisen loppuun vieminen sekä tarvittavien hallintorakenteiden ja koulutusohjelmien kehittäminen edelleen.- Ennen yhdenmukaistamista hankitun ammattipätevyyden osalta Kyproksen olisi asetettava etusijalle toimenpiteet sen varmistamiseksi, että kaikki maan kansalaiset, joilla on ammattipätevyys, täyttävät liittymishetkellä direktiiveissä säädetyt vaatimukset.- Sosiaaliturvan yhteensovittamiseen tarkoitettujen hallintorakenteiden vahvistaminen.Palvelujen tarjoamisen vapaus- Seuraavat edellyttävät erityisen kiireellisiä toimia: Rahoituspalvelujen valvonnan vahvistaminen.- Toimien jatkaminen osuuskuntien ja luottolaitosten saattamiseksi yhteisön säännöstöä vastaaviksi.Pääomien vapaa liikkuvuus- Keskipitkiin ja pitkäaikaisiin pääomaa koskeviin toimiin liittyvien sääntöjen yhdenmukaistamisen jatkaminen sekä myöhemmin toteutettavan lyhytaikaisten pääomaa koskevien toimien vapauttamisen valmistelu.- Ulkomaisen omistuksen salliminen rahoituspalvelujen ja matkailun aloilla.- Rahoitusalan työryhmän suositusten noudattamisen varmistaminen.- On saatettava päätökseen lainsäädännön yhdenmukaistaminen rahanpesun torjunnasta annetun toisen direktiivin kanssa.Yhtiöoikeus- Tavaramerkkiä, tekijänoikeutta ja lähioikeuksia koskevan lainsäädännön yhdenmukaistaminen ja täytäntöönpano, hallinnollisten valmiuksien vahvistaminen erityisesti rajavalvontaa tiukentamalla, ponnistelujen jatkaminen teollis- ja tekijänoikeuksien noudattamiseksi ja erityisesti piratismin ja tuoteväärennösten torjumiseksi, täytäntöönpanoelinten välisen yhteistyön parantaminen sekä niille annettavan koulutuksen tehostaminen tuomarit ja syyttäjät mukaan luettuina.Kilpailupolitiikka- Erityisen kiireelliset toimet: lainsäädäntökehyksen täydentäminen, kansainvälisille yrityksille (offshore-toiminta) annettavan valtiontuen saattaminen yhteisön säännöstön mukaiseksi, hallinnollisten valmiuksien vahvistaminen edelleen (sekä kilpailun että valtiontukien valvonta), kilpailu- ja valtiontukisääntöjen noudattamisen varmistaminen, kattavan valtiontukimäärityksen ja vuosikertomuksen laatiminen, olemassa olevien tukijärjestelmien saattaminen yhteisön säännöstön mukaisiksi hyvissä ajoin ennen liittymistä, sääntöjä koskevan tietoisuuden lisääminen kaikkien markkinaosapuolten ja avunantajien keskuudessa sekä tuomareille annettavan koulutuksen lisääminen kilpailun ja valtiontukien erityisaloilla.Maatalous- Yhteisön rahoittamien maaseudun kehittämisohjelmien suunnittelussa, täytäntöönpanossa, hallinnoinnissa, seurannassa, valvonnassa ja arvioinnissa tarvittavien hallintorakenteiden luominen.- Yhteisen maatalouspolitiikan hallintomekanismien, erityisesti yhdennetyn hallinto- ja valvontajärjestelmän sekä maksajaviraston, täytäntöönpanoa ja käytännön soveltamista koskevien valmistelujen loppuun saattaminen sekä nykyisten monopolien aseman ja toiminnan saattaminen yhteisön säännöstöä vastaaviksi; myös eläinlääkintä- ja kasvinsuojelualaa sekä elintarvikkeiden turvallisuutta koskevan lainsäädännön voimaansaattamista ja täytäntöönpanoa koskevat valmistelut on saatettava päätökseen.- Eläinlääkintä- ja kasvinsuojelualan lainsäädännön yhdenmukaistamisen jatkaminen ja tarkastusjärjestelyjen tehostaminen.- On saatettava päätökseen tarttuvaa spongiformista enkefalopatiaa, kasvipassia, jäämien enimmäisrajoja ja eläinten ruokintaa koskevan lainsäännön saattaminen osaksi kansallista lainsäädäntöä ja varmistettava sen voimaansaattaminen ja täytäntöönpano, mukaan lukien eläintautien, erityisesti tarttuvan spongiformisen enkefalopatian, testaaminen yhteisön säännöstön mukaisesti.Kalastus- Sellaisten riittävien hallintorakenteiden ja -välineiden käyttöönoton loppuun saattaminen keskus- ja aluetasolla, joilla voidaan varmistaa yhteisen kalastuspolitiikan täytäntöönpano, mukaan luettuina markkinapolitiikka, kalatalouden ohjauksen rahoitusvälineestä osittain rahoitetut rakenneohjelmat sekä kalastusalusrekisteri.- Välimeren ulkopuolella kalastavien alusten määrän vähentäminen sovittujen tavoitteiden ja sovitun aikataulun mukaisesti.Liikennepolitiikka- Erityisen kiireelliset toimet: meriliikennettä koskevan lainsäädännön yhdenmukaistamisen ja täytäntöönpanon loppuun saattaminen viimeaikaiset kehitysaskeleet huomioon ottaen, erityisesti merenkulun turvallisuusstandardien noudattamisen varmistaminen ja kauppamerenkulkuministeriön hallinnollisten valmiuksien vahvistaminen ministeriössä vuosille 2000-2002 laaditun, Kyproksen kauppalaivaston toiminnan parantamista koskevan toimintasuunnitelman mukaisesti.- Lainsäädännön yhdenmukaistamisen jatkaminen ja hallinnollisten valmiuksien vahvistaminen tieliikenteen alalla, erityisesti vaarallisten tuotteiden kuljetusten osalta, sekä ilmailussa (erityisesti lentoturvallisuus).Verotus- Verolainsäädännön yhdenmukaistamisen varmistaminen kiinnittämällä erityishuomiota arvonlisä- ja valmisteverojärjestelmiin siirtymävaiheen arvonlisäjärjestelyt mukaan luettuina. Erityisen kiireelliset toimet: arvonlisä- ja valmisteverokantojen yhdenmukaistamisen jatkaminen yhteisön säännöstöä vastaaviksi sekä yhteisöstä peräisin olevan tuonnin vastaisten syrjivien toimenpiteiden poistaminen.- Sen varmistaminen, että voimassa oleva ja tuleva verolainsäädäntö on yritysverotukseen sovellettavien menettelysääntöjen mukaista.- Hallinnollisten valmiuksien vahvistaminen valvonta- ja täytäntöönpanomenettelyt, hallinnollinen yhteistyö ja keskinäinen avunanto mukaan luettuina.- Erityisen kiireelliset toimet: tietotekniikkajärjestelmien kehittäminen sähköisen tietojenvaihdon mahdollistamiseksi yhteisön ja sen jäsenvaltioiden kanssa.Tilastointi- Tilastotietojen laadun ja kattavuuden parantaminen entisestään sekä sen varmistaminen, että tilastoinnin parantamiseen on käytettävissä riittävästi resursseja.Sosiaalipolitiikka ja työllisyys- Työmarkkinaosapuolten valmiuksien kehittämisen jatkaminen ottaen erityisesti huomioon niiden tulevan roolin yhteisön työllisyys- ja sosiaalipolitiikan laadinnassa ja täytäntöönpanossa käymällä riippumatonta sosiaalista vuoropuhelua Euroopan sosiaalirahasto mukaan luettuna. Hallinnollisten valmiuksien vahvistaminen työlainsäädännön ja yhtäläisten mahdollisuuksien aloilla.- Lainsäädännön yhdenmukaistamisen loppuun saattaminen ja yhteisön lainsäädännön moitteettoman täytäntöönpanon varmistaminen erityisesti naisten ja miesten tasa-arvoisen kohtelun alalla. Asianomaisten hallinto- ja täytäntöönpanorakenteiden vahvistaminen työsuojeluhallinto mukaan luettuna sekä puolueettoman takuurahaston perustaminen työntekijöitä varten työnantajan maksukyvyttömyyden varalta. Syrjinnän vastaisen lainsäädännön vahvistaminen sekä aikataulun laatiminen sen täytäntöönpanolle.- Kansanterveyttä koskevan lainsäädännön yhdenmukaistamisen loppuun saattaminen ja yhteisön asianomaisen lainsäädännön täytäntöönpano. Tartuntatautien kansallisten seuranta- ja valvontarakenteiden sekä terveystilanteen seurantaan ja terveysasioista tiedottamiseen tarkoitettujen rakenteiden mukauttaminen.- Kansallisen strategian laatiminen ja siihen liittyvien tietojen kerääminen sosiaalista integraatiota koskevaan eurooppalaiseen strategiaan liittymiseksi tulevaisuudessa.Energia- Öljyvarastoja koskevien vaatimusten yhdenmukaistamisen jatkaminen, edistyminen varastojen todellisen luomisen varmistamisessa, mukaan luettuina välttämättömät investoinnit varastointikapasiteetin nostamiseksi 90 päivän kulutusta vastaavalle tasolle, sekä hallintorakenteen kehittäminen.- Kansainvälisille energiamarkkinoille osallistumisen valmisteleminen erityisesti sähködirektiivin osalta, jäljellä olevien hintavääristymien poistaminen sekä sääntelyelimen ja järjestelmäoperaattorin perustaminen niin energiansiirtoon kuin -jakeluunkin.- Energiatehokkuuden parantaminen uusiutuvien energialähteiden käyttöä lisäämällä ja alan laitoksia vahvistamalla.- Neuvoston raporttiin ydinturvallisuudesta laajentumisen yhteydessä sisältyvien suositusten täytäntöönpano raportissa esitetyt ensisijaiset tavoitteet huomioon ottaen.Televiestintä ja tietotekniikka- Uusien televiestintää ja postipalveluja koskevien lakien antaminen, kattavan sääntelykehyksen käyttöönotto erityisesti toimilupien, yhteenliitettävyyden, yleispalvelun, numeroinnin ja tietosuojan aloilla sekä monopolin purkaminen matkapuhelintoiminnassa.Aluepolitiikka ja rakennepoliittisten välineiden yhteensovittaminen- Erityisen kiireelliset toimet: alueellisen järjestelmän luominen rakennerahastoja koskevien määräysten panemiseksi tehokkaasti täytäntöön.- Yhtenäisen kehityssuunnitelman laatiminen rakennerahastoja koskevien määräysten mukaisesti, lopullisen suunnitelman täytäntöönpanorakenteiden määritteleminen, hallinto- ja maksuviranomaisten määritteleminen sekä hallinnollisten valmiuksien kehittäminen erityisesti henkilöstön hankinnan ja koulutuksen osalta.- Rakennerahastojen edellyttämien seuranta- ja arviointijärjestelmien perustaminen erityisesti ennakkovalvontaan sekä merkityksellisten tilastotietojen ja indikaattorien keräämiseen ja käsittelyyn.- Tulevaisuuden rakennerahastoihin ja koheesiorahastoon liittyvien varainhoidon ja sen valvonnan menettelyihin sopeutuminen asianomaisten yhteisön asetusten mukaisesti.- Sellaisten hankkeiden teknisen valmistelun kehittäminen, joille voidaan hakea rakenne- ja koheesiorahaston tukea (hankkeiden valmisteluprosessi).Ympäristö- Yhteisön säännöstön osaksi kansallista lainsäädäntöä saattamisen loppuun vieminen painopisteen ollessa jätehuollossa.- Yhteisön säännöstön täytäntöönpanon jatkaminen painopisteen ollessa yhdyskuntajätevesien käsittelyssä ja pakkausjätteissä sekä vesipuitedirektiivin täytäntöönpanosuunnitelman laatiminen.- Hallinnollisten valmiuksien ja toimeenpanovalmiuksien vahvistamisen jatkaminen painopisteen ollessa luonnonsuojelulainsäädännössä.- Ympäristönsuojeluvaatimusten kaikkien alakohtaisten politiikkojen määrittelyyn ja täytäntöönpanon sisällyttämisen jatkaminen kestävän kehityksen edistämiseksi.Yhteistyö oikeus- ja sisäasioissa- Ponnistelujen jatkaminen turvapaikkalain soveltamiseksi oikeudenmukaisesti ja tehokkaasti erityisesti sen ilmeisen perusteettomia väitteitä koskevan säännöksen osalta, sen varmistaminen, että turvapaikkahakemuspäätöksistä tehdyt valitukset käsittelee riippumaton viranomainen ja että täytäntöönpanosäännöt ja -määräykset laaditaan kansainvälisiä ja eurooppalaisia normeja noudattaen, alan hallinnollisten valmiuksien vahvistaminen, vastaanottokeskusten yleisolojen kohentaminen sekä järjestelmän luominen pakolaisten kotouttamiseksi.- On saatettava päätökseen yhdenmukaistaminen yhteisen viisumipolitiikan kanssa.- Schengenin toimintasuunnitelman asianmukaisen täytäntöönpanon varmistaminen sekä valmistelun jatkaminen Schengenin tietojärjestelmään osallistumiseksi tulevaisuudessa kansallisia tietokantoja ja rekisterejä kehittämällä.- Maahanmuuttolainsäädännön asianmukaisen täytäntöönpanon varmistaminen ja erityisesti maahanmuuttomenettelyjen asianmukainen soveltaminen.- Naapurimaiden kanssa tehtyjen takaisinottosopimusten tarkastelu ja täytäntöönpano palauttamiskieltoperiaatetta noudattaen sekä ponnistelujen jatkaminen rajavalvonnassa käytettävien teknisten laitteiden lisäämiseksi.- Ponnistelujen jatkaminen rahanpesun torjumiseksi huolehtimalla henkilöstön riittävyydestä, pätevyydestä ja koulutuksesta. Kansallisen huumestrategian täytäntöönpaneminen ja huumausainekaupan torjunnan tehostaminen.- Ponnistelujen jatkaminen tietosuojalainsäädännön täytäntöön panemiseksi.- Yhteistyön tehostaminen poliisin sisällä sekä muiden lainvalvontaviranomaisten ja oikeuslaitoksen kanssa erityisesti parannettaessa edellytyksiä torjua järjestäytynyttä rikollisuutta.- Tarvittavien toimenpiteiden toteuttaminen yhteisön välineiden täytäntöönpanon varmistamiseksi siviiliasioissa tehtävän oikeudellisen yhteistyön alalla.- Sen varmistaminen, että ennakkoedellytykset Europolin kanssa tehtävän yhteistyösopimuksen tekemiseksi täyttyvät.- Tarvittavien toimenpiteiden toteuttaminen lainsäädännön yhdenmukaistamiseksi yhteisöjen taloudellisten etujen suojaamisesta tehdyn yleissopimuksen ja sen pöytäkirjojen kanssa.Tulliliitto- Lainsäädännön yhdenmukaistamisen vauhdittaminen, mukaan luettuna kaikkien taloudellisesti vaikuttavien tullimenettelyjen ja yksinkertaistettujen menettelyjen käyttöönotto, institutionaalisten ja hallinnollisten valmiuksien vahvistaminen sekä tullihallinnon uudistusohjelman täytäntöönpano.- Erityisen kiireelliset toimet: Kyproksen tullihallinnon tietotekniikkastrategian täytäntöönpanon jatkaminen sekä tietotekniikkajärjestelmien kehittäminen tietokoneella tapahtuvan tietojenvaihdon mahdollistamiseksi yhteisön ja Kyproksen välillä.Ulkosuhteet- Tarvittavien toimenpiteiden toteuttaminen sen varmistamiseksi, että kaikki yhteisön säännöstön kanssa mahdollisesti yhteensopimattomat kansainväliset sopimukset joko neuvotellaan uudestaan tai irtisanotaan liittymisen myötä.Varainhoidon valvonta- Sisäisten valvojien/tarkastajien toiminnallisen riippumattomuuden kehittäminen edelleen sekä keskustasolla että hajautetusti sekä töiden saattaminen loppuun tilintarkastuskäsikirjan ja kirjausketjun kehittämisen osalta yhteisön varojen valvomiseksi.- Julkisten varainhoitotoimintojen vahvistaminen huolehtimalla henkilöstön, koulutuksen ja välineiden riittävyydestä.- Sopivan yhteystahon osoittaminen petostentorjuntavirastoa (OLAF) varten yhteisön taloudellisten etujen suojaamiseksi ja yhteistyön aloittaminen OLAFin kanssa tämän yhteystahon välityksellä.- Petosten torjunnan vahvistaminen.- Ponnistelujen jatkaminen sen varmistamiseksi, että liittymistä valmistelevaa EY:n rahoitusta käytetään, valvotaan, seurataan ja arvioidaan oikein, koska rahoitus on keskeinen osoitin Kyproksen kyvystä panna täytäntöön varainhoidon valvontaa koskeva yhteisön lainsäädäntö.5. OhjelmasuunnitteluSen jälkeen, kun Kyproksen kanssa tehdyn neljännen rahoituspöytäkirjan voimassaolo lakkasi 31 päivänä joulukuuta 1999, neuvoston asetus (EY) N:o 555/2000 korvasi rahoituspöytäkirjat viiden vuoden ajaksi vuodesta 2000 alkaen. Kyprokselle vuosille 2000-2004 myönnetty kokonaismääräraha on 57 miljoonaa euroa; kustakin vuotuisesta määrästä yksi kolmasosa on tarkoitettu niin kutsuttujen kahden yhteisön välisten hankkeiden rahoittamiseen. Kunkin vuoden ohjelmasuunnitelmasta vaaditaan Phare-ohjelman hallintokomitean lausunto.Tämän uuden asetuksen nojalla rahoitetussa toiminnassa tuki keskitetään ensisijaisiin toimiin, joilla liittymistä valmistellaan tässä ja aiemmassa Kyproksen liittymiskumppanuudessa määritellyn mukaisesti, sekä osallistumiseen tiettyihin yhteisön ohjelmiin, myös tutkimuksen ja teknologisen kehittämisen puiteohjelmiin, ja tiettyjen yhteisön virastojen toimintaan.Vuoden 2000 määräraha (9 miljoonaa euroa) on ohjelmoitu niin, että sillä tuetaan toimia seuraavilla aloilla: sisämarkkinat (verotus ja tulli), oikeus- ja sisäasiat, hallinnollinen yhteistyö, osallistuminen yhteisön ohjelmiin koulutuksen alalla (Leonardo da Vinci, Sokrates ja Nuorten Eurooppa) sekä kahden yhteisön välinen toiminta (Nicosia Master Plan).Kypros osallistuu edelleen Meda-ohjelman monia maita yhdistävään toimintaan ja saa EIP:n tukea.6. EhdollisuusHankkeiden rahoittamiseen myönnettävän yhteisön tuen edellytyksenä on, että Kypros noudattaa assosiaatiosopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy ennen kaikkea tässä tarkistetussa liittymistä valmistelevassa kumppanuudessa määriteltyjen ensisijaisten tavoitteiden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätökseen rahoitusavun keskeyttämisestä asetuksen (EY) N:o 622/98 4 artiklan mukaisesti.7. SeurantaLiittymistä valmistelevan kumppanuuden täytäntöönpanoa valvotaan assosiaatiosopimuksen yhteydessä ja erityisesti assosiaatiokomiteassa.Neuvoston asetuksessa (EY) N:o 555/2000 säädetään, että "komissiota avustaa neuvoston asetuksen (ETY) N:o 3906/89 9 artiklan 1 kohdan mukainen komitea". Tämä tarkoittaa sitä, että Kyproksen kanssa toteutettavia liittymistä valmistelevia ohjelmia valvova hallintokomitea on sama kuin Phare-ohjelmassa.Liittymistä valmistelevaa kumppanuutta muutetaan tarvittaessa jatkossakin asetuksen (EY) N:o 622/98 2 artiklan mukaisesti.(1) Esittämisessä noudatetaan määräaikaiskertomuksissa vuodesta 2000 noudatettua järjestystä.


Avis juridique important

|

31997D0448

Neuvoston päätös, tehty 16 päivänä heinäkuuta 1997, neuvoston Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle hyväksymän yhteisen toiminnan 96/250/YUTP jatkamisesta

Virallinen lehti nro L 197 , 24/07/1997 s. 0001 - 0001

NEUVOSTON PÄÄTÖS,tehty 16 päivänä heinäkuuta 1997,neuvoston Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle hyväksymän yhteisen toiminnan 96/250/YUTP jatkamisesta (97/448/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 ja J.11 artiklan,sekä katsoo, ettäyhteinen toiminta 96/250/YUTP 25 päivältä maaliskuuta 1996, jonka neuvosto on hyväksynyt Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten Järvien alueelle (1), jonka soveltamista on jatkettu neuvoston päätöksellä 96/441/YUTP (2), päättyy 31 päivänä heinäkuuta 1997, janeuvosto päätti (3) päätöksellä 96/589/YUTP ottaa Euroopan yhteisöjen yleiseen talousarvioon vuodeksi 1996 1,3 miljoonan ecun suuruisen lisämäärärahan,ON PÄÄTTÄNYT SEURAAVAA:1 artiklaYhteisen toiminnan 96/250/YUTP soveltamista jatketaan 31 päivään heinäkuuta 1998. Yhteistä toimintaa tarkistetaan kuuden kuukauden kuluttua päivästä, jona tämä päätös on tehty.2 artiklaAfrikan Suurten Järvien alueella nimetyn erikoislähettilään tehtävään liittyvien kustannusten kattamiseksi otetaan Euroopan yhteisöjen yleiseen talousarvioon vuodeksi 1997 1,415 miljoonan ecun suuruinen lisämääräraha.3 artiklaTämä päätös tulee voimaan päivänä, jona se tehdään. Se julkaistaan virallisessa lehdessä.Tehty Brysselissä 16 päivänä heinäkuuta 1997.Neuvoston puolestaJ. POOSPuheenjohtaja(1) EYVL N:o L 87, 4.4.1996, s. 1.(2) EYVL N:o L 185, 24.7.1996, s. 1.(3) EYVL N:o L 260, 12.10.1996, s. 5.


title: 2010/444/YUTP: Neuvoston päätös 2010/444/YUTP, annettu 11 päivänä elokuuta 2010 , entiseen Jugoslavian tasavaltaan Makedoniaan (FYROM) nimitetyn Euroopan unionin erityisedustajan toimeksiannon jatkamisesta

text:
               12.8.2010

               FI

               Euroopan unionin virallinen lehti

               L 211/32

         NEUVOSTON PÄÄTÖS 2010/444/YUTP,
   annettu 11 päivänä elokuuta 2010,
   entiseen Jugoslavian tasavaltaan Makedoniaan (FYROM) nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 17 päivänä lokakuuta 2005 yhteisen toiminnan 2005/724/YUTP (1), jolla Erwan FOUÉRÉ nimitettiin Euroopan unionin erityisedustajaksi, jäljempänä ’erityisedustaja’, entiseen Jugoslavian tasavaltaan Makedoniaan (FYROM).

               (2)

               Neuvosto hyväksyi 16 päivänä maaliskuuta 2010 päätöksen 2010/156/YUTP (2), jolla erityisedustajan toimeksiantoa jatkettiin 31 päivään elokuuta 2010.

               (3)

               Erityisedustajan toimeksiantoa olisi jatkettava 28 päivään helmikuuta 2011 tai siihen saakka, kun neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että päätöksessä 2010/156/YUTP esitettyjä toimia vastaavat asianmukaiset toimet on otettu käyttöön Euroopan ulkosuhdehallinnossa, ja päättää toimeksiannon,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/156/YUTP seuraavasti:

               1)

               Korvataan 1 artikla seuraavasti:
               ”1 artikla
               Euroopan unionin erityisedustaja
               Jatketaan Erwan FOUÉRÉn toimeksiantoa erityisedustajana entisessä Jugoslavian tasavallassa Makedoniassa 28 päivään helmikuuta 2011 tai siihen saakka, kun neuvosto korkean edustajan ehdotuksesta päättää, että nykyisessä päätöksessä esitettyjä toimia vastaavat asianmukaiset toimet on otettu käyttöön Euroopan ulkosuhdehallinnossa, ja päättää toimeksiannon.”

               2)

               Korvataan 5 artikla seuraavasti:
               ”5 artikla
               Rahoitus
               1.   Erityisedustajan toimeksiantoon liittyviin menoihin tarkoitettu rahoitusohje 1 päivänä huhtikuuta 2010 alkavalle ja 31 päivänä elokuuta 2010 päättyvälle kaudelle on 340 000 euroa.
               2.   Erityisedustajan toimeksiantoon liittyviin menoihin tarkoitettu rahoitusohje 1 päivänä syyskuuta 2010 alkavalle ja 28 päivänä helmikuuta 2011 päättyvälle kaudelle on 310 000 euroa.
               3.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
               4.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.”

         2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä elokuuta 2010.

            Neuvoston puolesta

            Puheenjohtaja

         S.S. VANACKERE

      (1)  EUVL L 272, 18.10.2005, s. 26.

      (2)  EUVL L 67, 17.3.2010, s. 6.


Avis juridique important

|

31999D0493

1999/493/EY, EHTY, Euratom: Neuvoston päätös, tehty 9 päivänä heinäkuuta 1999, komission kokoonpanosta

Virallinen lehti nro L 192 , 24/07/1999 s. 0053 - 0054

NEUVOSTON PÄÄTÖS,tehty 9 päivänä heinäkuuta 1999,komission kokoonpanosta(1999/493/EY, EHTY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 215 artiklan,ottaa huomioon Euroopan hiili- ja teräsyhteisön perustamissopimuksen ja erityisesti sen 12 artiklan,ottaa huomioon Euroopan atomienergiayhteisön perustamissopimuksen ja erityisesti sen 128 artiklan,sekä katsoo seuraavaa:1) Euroopan yhteisöjen komission puheenjohtaja Jacques Santer ilmoitti 16 päivänä maaliskuuta 1999 päivätyllä kirjeellä Euroopan unionin jäsenvaltioiden hallitusten edustajien konferenssin puheenjohtajalle Gerhard Schröderille komission jäsenten yhteisestä eropäätöksestä ja aikomuksestaan antaa toimikautensa jäsenvaltioiden hallitusten ratkaistavaksi,2) erokirjeessään komission puheenjohtaja ja komission jäsenet ilmoittivat Euroopan yhteisön perustamissopimuksen 215 artiklan neljännen kohdan sekä Euroopan hiili- ja teräsyhteisön (EHTY) perustamissopimuksen ja Euroopan atomienergiayhteisön (Euratom) perustamissopimuksen vastaavien artiklojen mukaisesti jatkavansa tehtävässään, kunnes heidän tilalleen on nimitetty uudet henkilöt sopimuksissa määrättyjä menettelyjä noudattaen,3) neuvosto piti 22 päivänä maaliskuuta 1999 annetussa julkilausumassa tarpeellisena, että uusi komissio nimitettäisiin Amsterdamin sopimuksessa määrättyjä menettelyjä noudattaen mahdollisimman pian samalla kun neuvosto toivoi komission jatkavan tehtävässään perustamissopimuksen mukaisesti,4) komission jäsen Martin Bangemann ilmoitti 29 päivänä kesäkuuta 1999 päivätyllä kirjeellä jäsenvaltioiden hallitusten edustajien konferenssin puheenjohtajalle Gerhard Schröderille aikomuksestaan olla jatkamatta tehtävässään komissiossa ja siirtyä harjoittamaan ammattitoimintaa eräässä yrityksessä,5) komission puheenjohtaja Jacques Santer ja komission jäsen Emma Bonino ilmoittivat 6 päivänä heinäkuuta 1999 päivätyllä kirjeellä jäsenvaltioiden hallitusten edustajien konferenssin puheenjohtajalle Paavo Lipposelle valinnastaan Euroopan parlamentin jäseneksi. Euroopan parlamentin jäsenen ja komission jäsenen tehtävien yhteensopimattomuuden vuoksi Jacques Santer ja Emma Bonino aikovat tehdä valinnan parlamentin jäsenyyden hyväksi ja he ovat toivoneet, että EY:n perustamissopimuksen 215 artiklan mukainen menettely saatettaisiin päätökseen viimeistään 19 päivänä heinäkuuta 1999, joka on Euroopan parlamentin perustavaa istuntoa edeltävä päivä,6) jos komission puheenjohtaja eroaa, hänen tilalleen nimitetään EY:n perustamissopimuksen 215 artiklan kolmannen kohdan sekä EHTY:n ja Euratomin perustamissopimusten vastaavien artiklojen mukaan uusi puheenjohtaja jäljellä olevaksi toimikaudeksi ja uutta puheenjohtajaa nimitettäessä noudatetaan EY:n perustamissopimuksen 214 artiklan 2 kohdassa määrättyä menettelyä. Jollei komission jäsentä eroteta, hän jatkaa saman artiklan neljännen kohdan mukaan tehtävässään, kunnes hänen tilalleen on nimitetty uusi jäsen. Saman artiklan toisen kohdan mukaan neuvosto voi yksimielisesti päättää, että uutta jäsentä ei nimitetä tehtävänsä lopettaneen komission jäsenen tilalle,7) edellä mainitun 16 päivän maaliskuuta 1999 tapahtuneen eron jälkeen aloitettiin välittömästi EY:n perustamissopimuksen 214 artiklan 2 kohdan mukainen menettely tulevan komission puheenjohtajan ja jäsenten nimittämiseksi. Berliinissä 24 ja 25 päivänä maaliskuuta 1999 kokoontuneet jäsenvaltioiden valtion tai hallitusten päämiehet nimesivät yhteisellä sopimuksella Romano Prodin henkilöksi, jonka he aikovat nimittää komission puheenjohtajaksi. Komission puheenjohtajan ja jäsenten nimittämismenettely eroavan komission puheenjohtajan ja jäsenten korvaamiseksi on käynnissä, ja se on määrä saattaa päätökseen syyskuun 1999 aikana,8) näin ollen ja edellä esitetty huomioon ottaen on yhtäältä syytä merkitä tiedoksi Jacques Santerin, Martin Bangemannin ja Emma Boninon pyynnöt, joiden mukaan he eivät enää halua jatkaa tehtäväänsä komissiossa, ja toisaalta päättää, että ei ole syytä ryhtyä nimittämään heidän tilalleen uusia jäseniä ennen uuden komisison nimittämistä,ON PÄÄTTÄNYT SEURAAVAA:1 artiklaMerkitään tiedoksi Jacques Santerin, Martin Bengemannin ja Emma Boninon pyynnöt saada erota tehtävästään Euroopan yhteisöjen komissiossa. Ei ole syytä nimittää uutta jäsentä heidän tilalleen.2 artiklaTämä päätös tulee Martin Bangemannin osalta voimaan päivänä, jona se tehdään, Jacques Santerin ja Emma Boninon osalta 19 päivänä heinäkuuta 1999.Se annetaan tiedoksi Jacques Santerille, Martin Bangemannille ja Emma Boninolle, sekä Euroopan unionin jäsenvaltioiden hallituksille.3 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 9 päivänä heinäkuuta 1999.Neuvoston puolestaS. NIINISTÖPuheenjohtaja


Tärkeä oikeudellinen huomautus

|

52007DP0173

Euroopan parlamentin päätös 10. toukokuuta 2007 työjärjestykseen tehtävistä muutoksista sisäisten menettelyiden mukauttamiseksi yhteisön lainsäädännön yksinkertaistamisesta aiheutuviin vaatimuksiin (2005/2238(REG))

Virallinen lehti nro 076 E , 27/03/2008 s. 0089 - 0091

		P6_TA(2007)0173Yhteisön lainsäädännön yksinkertaistaminenEuroopan parlamentin päätös 10. toukokuuta 2007 työjärjestykseen tehtävistä muutoksista sisäisten menettelyiden mukauttamiseksi yhteisön lainsäädännön yksinkertaistamisesta aiheutuviin vaatimuksiin (2005/2238(REG))Euroopan parlamentti, joka- ottaa huomioon ehdotuksen työjärjestyksen muuttamiseksi (B6-0582/2005),- ottaa huomioon komission tiedonannon Euroopan parlamentille, neuvostolle, Euroopan talous- ja sosiaalikomitealle ja alueiden komitealle "Yhteisön Lissabon-ohjelman toteuttaminen: strategia sääntelyympäristön yksinkertaistamiseksi" (KOM(2005)0535),- ottaa huomioon 15. ja 16. kesäkuuta 2006 kokoontuneen Eurooppa-neuvoston puheenjohtajan päätelmät ja erityisesti niiden 41 kohdan,- ottaa huomioon 16. toukokuuta 2006 antamansa päätöslauselman sääntely-ympäristön yksinkertaistamisstrategiasta [1],- ottaa huomioon 16. toukokuuta 2006 antamansa päätöslauselman vireillä olevien lainsäädäntöehdotusten seulonnan tuloksista [2],- ottaa huomioon komission tiedonannon neuvostolle, Euroopan parlamentille, Euroopan talous- ja sosiaalikomitealle ja alueiden komitealle "Strateginen katsaus: sääntelyn parantaminen Euroopan unionissa" (KOM(2006)0689),- ottaa huomioon työjärjestyksen 201 ja 202 artiklan,- ottaa huomioon perussopimus-, työjärjestys- ja toimielinasioiden valiokunnan mietinnön ja oikeudellisten asioiden valiokunnan lausunnon (A6-0143/2007),A. ottaa huomioon, että Euroopan parlamentti sitoutui 16. toukokuuta 2006 antamassaan päätöslauselmassa sääntely-ympäristön yksinkertaistamisstrategiasta (21 kohta) "harkitsemaan omien sisäisten lainsäädäntömenettelyjen ja lainsäädäntöteknisten välineiden parantamista yksinkertaistamisprosessin vauhdittamiseksi, primaarioikeudessa vahvistettuja menettelyjä, tässä tapauksessa nimenomaisesti EY:n perustamissopimusta samalla noudattaen",B. ottaa huomioon, että kodifiointi ja uudelleenlaatiminen kuuluvat tärkeimpiin välineisiin yhteisön lainsäädännön yksinkertaistamisessa, joka on osa kasvua ja työllisyyttä Euroopassa edistävää uutta Lissabonin strategiaa,C. ottaa huomioon, että työjärjestys sisältää yhden kodifiointia koskevan määräyksen, jota olisi tarkistettava, mutta ei yhtään uudelleenlaatimista koskevaa määräystä,D. toteaa, että parlamentti haluaa menettelyjään uudelleen tarkastelemalla ja selventämällä omalta osaltaan osallistua toden teolla yksinkertaistamispyrkimyksiin ja kannustaa komissiota tekemään enemmän sen suuntaisia ehdotuksia,E. toteaa, että on toivottavaa, että neuvosto ryhtyy samankaltaisiin toimiin;1. päättää muuttaa työjärjestystä jäljempänä esitetyllä tavalla;2. muistuttaa, että kyseiset muutokset tulevat voimaan seuraavan istuntojakson ensimmäisenä päivänä;3. kehottaa puhemiestä välittämään tämän päätöksen tiedoksi neuvostolle ja komissiolle.NYKYINEN TEKSTI | TARKISTUKSET |Tarkistus 180 artikla1. Kun komission ehdotus yhteisön lainsäädännön kodifioimiseksi on annettu parlamentille, se lähetetään oikeudellisista asioista vastaavan valiokunnan käsiteltäväksi. Jos todetaan, että ehdotus ei aiheuta sisällöllisiä muutoksia voimassa olevaan yhteisön lainsäädäntöön, noudatetaan 43 artiklassa määrättyä menettelyä. | 1. Kun komission ehdotus yhteisön lainsäädännön kodifioimiseksi on annettu parlamentille, se lähetetään oikeudellisista asioista vastaavan valiokunnan käsiteltäväksi. Valiokunta tarkastelee ehdotusta toimielinten kesken sovittujen sääntöjen [3] mukaisesti varmistaakseen, että ehdotus rajoittuu ainoastaan kodifiointiin asiasisältöä muuttamatta. |2. Asiasta vastaavan valiokunnan puheenjohtaja tai kyseisen valiokunnan nimeämä esittelijä voi osallistua kodifiointia koskevan ehdotuksen käsittelyyn ja tarkastamiseen. Asiasta vastaava valiokunta antaa tarvittaessa lausuntonsa etukäteen. | 2. Valiokunnalta, joka toimi asiasta vastaavana valiokuntana kodifioinnin kohteena olevien säädösten tapauksessa, voidaan sen pyynnöstä tai oikeudellisista asioista vastaavan valiokunnan pyynnöstä pyytää lausunto kodifioinnin aiheellisuudesta. |3. Sen estämättä mitä 43 artiklan 3 kohdassa määrätään, yksinkertaistettua menettelyä ei sovelleta virallista kodifiointia koskevaan ehdotukseen, jos oikeudellisista asioista vastaavan valiokunnan tai asiasta vastaavan valiokunnan jäsenten enemmistö vastustaa kyseistä menettelyä. | 3. Ehdotuksen tekstiin ei voida esittää tarkistuksia. Oikeudellisista asioista vastaavan valiokunnan puheenjohtaja voi kuitenkin esittelijän pyynnöstä antaa mainitun valiokunnan hyväksyttäväksi teknisiä mukautuksia koskevia tarkistuksia edellyttäen, että mukautukset ovat tarpeen, jotta ehdotus olisi kodifiointisääntöjen mukainen, ja että ne eivät aiheuta muutoksia ehdotuksen asiasisältöön. || 4. Jos oikeudellisista asioista vastaava valiokunta katsoo, että ehdotus ei aiheuta muutoksia yhteisön lainsäädännön asiasisältöön, se antaa ehdotuksen täysistunnon hyväksyttäväksi. Jos valiokunta katsoo, että ehdotus aiheuttaa muutoksia yhteisön lainsäädännön asiasisältöön, se esittää täysistunnolle ehdotuksen hylkäämistä. Molemmissa tapauksissa täysistunto äänestää asiasta vain kerran ilman tarkistuksia ja keskustelua. |Tarkistus 280 a artikla (uusi)| 80 a artikla Uudelleenlaatiminen 1. Kun komission ehdotus yhteisön lainsäädännön uudelleen laatimiseksi on annettu parlamentille, se lähetetään oikeudellisista asioista vastaavan valiokunnan ja asiasta vastaavan valiokunnan käsiteltäväksi. 2. Oikeudellisista asioista vastaava valiokunta tarkastelee ehdotusta toimielinten kesken sovittujen sääntöjen [4] mukaisesti varmistaakseen, ettei ehdotus aiheuta muita sisällöllisiä muutoksia kuin ne, jotka siinä on sellaisiksi yksilöity. Tässä tarkastelussa ehdotuksen tekstiin ei voida esittää tarkistuksia. Työjärjestyksen 80 artiklan 3 kohdan toista alakohtaa sovelletaan säännöksiin, jotka uudelleenlaatimista koskevassa ehdotuksessa on jätetty muuttumattomiksi. 3. Jos oikeudellisista asioista vastaava valiokunta katsoo, ettei ehdotus aiheuta muita sisällöllisiä muutoksia kuin ne, jotka siinä on sellaisiksi yksilöity, se antaa siitä tiedon asiasta vastaavalle valiokunnalle. Tässä tapauksessa asiasta vastaavan valiokunnan käsiteltäväksi otetaan ainoastaan tarkistukset, jotka on esitetty 150 ja 151 artiklan mukaisesti ja jotka koskevat ehdotuksen muutettuja osia. Kyseisen valiokunnan puheenjohtaja voi kuitenkin poikkeuksellisesti ja tapauskohtaisesti hyväksyä käsiteltäväksi tarkistuksia ehdotuksen muuttumattomina säilyviin osiin, jos hän pitää sitä välttämättömänä pakottavista syistä, jotka liittyvät säädöstekstin yhtenäisyyteen tai yhtenäisyyteen muiden käsiteltäväksi otettujen tarkistusten kanssa. Nämä syyt on mainittava tarkistusten kirjallisissa perusteluissa. 4. Jos oikeudellisista asioista vastaavan valiokunta katsoo, että ehdotus aiheuttaa muita sisällöllisiä muutoksia kuin ne, jotka siinä on sellaisiksi yksilöity, valiokunta esittää täysistunnolle ehdotuksen hylkäämistä ja antaa siitä tiedon asiasta vastaavalle valiokunnalle. Tässä tapauksessa puhemies pyytää komissiota peruuttamaan ehdotuksensa. Jos komissio peruuttaa ehdotuksensa, puhemies toteaa menettelyn käyneen aiheettomaksi ja ilmoittaa tästä neuvostolle. Jos komissio ei peruuta ehdotustaan, parlamentti palauttaa asian asiasta vastaavaan valiokuntaan, joka käsittelee sen tavanomaista menettelyä noudattaen. |[1] EUVL C 297 E, 7.12.2006, s. 136.[2] EUVL C 297 E, 7.12.2006, s. 140.[3] Toimielinten välinen sopimus, tehty 20 päivänä joulukuuta 1994, nopeutetusta menetelmästä säädöstekstien viralliseksi kodifioimiseksi, 4 kohta,EYVL C 102, 4.4.1996, s. 2.[4] Säädösten uudelleenlaatimistekniikan järjestelmällisestä käytöstä 28 päivänä marraskuuta 2001 tehty toimielinten välinen sopimus,EYVL C 77, 28.3.2002, s. 1.--------------------------------------------------


               5.2.2016

               FI

               Euroopan unionin virallinen lehti

               C 45/99

         P7_TA(2013)0108
   Ewald Stadlerin parlamentaarisen koskemattomuuden pidättämistä koskeva pyyntö
   Euroopan parlamentin päätös 16. huhtikuuta 2013 Ewald Stadlerin parlamentaarisen koskemattomuuden pidättämistä koskevasta pyynnöstä (2012/2239(IMM))
   (2016/C 045/18)

      Euroopan parlamentti, joka

               —

               ottaa huomioon Wienin yleisen syyttäjän viraston 9. heinäkuuta 2012 esittämän, Ewald Stadlerin parlamentaarisen koskemattomuuden pidättämistä koskevan pyynnön, joka liittyy meneillään olevaan tutkintaan ja josta ilmoitettiin täysistunnossa 10. syyskuuta 2012,

               —

               on kuullut Ewald Stadleria 20. helmikuuta 2013 työjärjestyksen 7 artiklan 3 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Itävallan perustuslain (Bundesverfassungsgesetz) 57 pykälän,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 sekä 6. syyskuuta 2011 antamat tuomiot (1),

               —

               ottaa huomioon työjärjestyksen 6 artiklan 2 kohdan ja 7 artiklan,

               —

               ottaa huomioon oikeudellisten asioiden valiokunnan mietinnön (A7-0120/2013),

               A.

               ottaa huomioon, että Wienin yleisen syyttäjän virasto on pyytänyt Euroopan parlamentin jäsenen Ewald Stadlerin parlamentaarisen koskemattomuuden pidättämistä, jotta Itävallan viranomaiset voivat suorittaa tarvittavan tutkinnan ja nostaa syytteen Ewald Stadleria vastaan;

               B.

               ottaa huomioon, että Ewald Stadlerin koskemattomuuden pidättäminen liittyy väitettyyn törkeään pakottamiseen (Itävallan rikoslain 15 pykälä, 105 pykälän 1 kohta ja 106 pykälän 1 kohdan 1 alakohta) ja väärään valaan (rikoslain 288 pykälän 1 kohta);

               C.

               ottaa huomioon, että Euroopan unionin erioikeuksista ja vapauksista tehdyn pöytäkirjan 9 artiklan mukaan Euroopan parlamentin jäsenillä on oman valtionsa alueella kansanedustajille myönnetty koskemattomuus;

               D.

               ottaa huomioon, että Itävallan perustuslain 57 pykälän 2 kohdan mukaan kansallisneuvoston (Nationalrat) jäsenet voidaan pidättää rikoksesta epäiltyinä ainoastaan kansallisneuvoston suostumuksella – paitsi kun heidät tavataan itse teosta – ja että kansallisneuvoston jäsenen asunnossa tapahtuva kotietsintä edellyttää samaten kansallisneuvoston hyväksyntää; ottaa huomioon, että Itävallan perustuslain 57 pykälän 3 kohdan mukaan kansallisneuvoston jäseneen ei voida kohdistaa rangaistavasta teosta aiheutuvaa virallista toimenpidettä ilman kansallisneuvoston suostumusta, ellei ole selvää, että kyseisellä teolla ei ole yhteyttä jäsenen poliittiseen toimintaan, ja ottaa huomioon, että kyseisen säännöksen mukaisesti asianomaisen viranomaisen on pyydettävä kansallisneuvostoa tekemään päätös siitä, onko tällainen yhteys olemassa, jos kyseinen jäsen tai yksi kolmannes asiaankuuluvan pysyvän valiokunnan jäsenistä sitä pyytää;

               E.

               ottaa huomioon, että Ewald Stadlerin koskemattomuus on pidätettävä, jos häneen kohdistuvan tutkinnan on määrä edetä;

               F.

               ottaa huomioon, että Ewald Stadler on ollut Euroopan parlamentin jäsen 7. joulukuuta 2011 alkaen,

               G.

               ottaa huomioon, että Wienin yleisen syyttäjän virasto käynnisti Ewald Stadleria koskevan tutkinnan maaliskuussa 2010;

               H.

               ottaa huomioon, että Euroopan unionin erioikeuksista ja vapauksista tehdyn pöytäkirjan 9 artikla ja Itävallan perustuslain 57 pykälä eivät estä Ewald Stadlerin koskemattomuuden pidättämistä;

               I.

               katsoo, että parlamentaarisen koskemattomuuden pidättäminen on kyseisessä tapauksessa aiheellista;

               1.

               päättää pidättää Ewald Stadlerin parlamentaarisen koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Itävallan tasavallan toimivaltaisille viranomaisille ja Ewald Stadlerille.

      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).


title: 2006/845/EY: Euroopan parlamentin päätös, tehty 27 päivänä huhtikuuta 2006 , Euroopan lentoturvallisuusviraston varainhoitovuoden 2004 tilien päättämisestä

text:
               6.12.2006

               FI

               Euroopan unionin virallinen lehti

               L 340/129

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   Euroopan lentoturvallisuusviraston varainhoitovuoden 2004 tilien päättämisestä
   (2006/845/EY)
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2004 sekä viraston vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15. heinäkuuta 2002 annetun Euroopan parlamentin ja neuvoston asetuksen (EY) N:o 1592/2002 (4) ja erityisesti sen 49 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0104/2006),

               1.

               panee merkille seuraavat määrät Euroopan lentoturvallisuusviraston tileillä varainhoitovuosilta 2004 ja 2003;
               Tulostili varainhoitovuosilta 2004 ja 2003  (6)

                           (1000 euroa)

                           2004

                           2003

                           Toiminnan tuotot

                           Yhteisön tuet

                           7 777

                           3 725

                           Muut tuet

                           248

                           0

                           Menojen palautukset

                           3

                           0

                           Muut tulot

                           350

                           0

                              Yhteensä (a)

                              8 378

                              3 725

                           Toiminnan menot

                           Henkilöstö

                           5 556

                           662

                           Kiinteistöt ja niihin liittyvät menot

                           689

                           92

                           Muut hallinnolliset menot

                           743

                           82

                           Varaukset

                           89

                           1

                           Toimintamenot

                           2 081

                           261

                              Yhteensä (b)

                              9 158

                              1 098

                              Toiminnan tulos (c = a — b)

                              - 780

                              2 627

                           Rahoitustuotot (d)

                           0

                           0

                           Rahoituskulut (e)

                           2

                           0

                              Rahoitustulos (f = d — e)

                              - 2

                              0

                              Varainhoitovuoden tulos (g = c + f)

                              - 782

                              2 627

               2.

               hyväksyy Euroopan lentoturvallisuusviraston varainhoitovuoden 2004 tilien päättämisen;

               3.

               kehottaa puhemiestä välittämään tämän päätöksen Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 269, 28.10.2005, s. 5.

      (2)  EUVL C 332, 28.12.2005, s. 1.

      (3)  EYVL L 248, 16.9.2002, s. 1.

      (4)  EYVL L 240, 7.9.2002, s. 1, asetus sellaisena kuin se on viimeksi muutettuna komission asetuksella (EY) N:o 1701/2003 (EUVL L 243, 27.9.2003, s. 5).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).

      (6)  Varainhoitovuoden 2003 tiedot on käsitelty uudelleen, jotta niitä olisi mahdollista verrata suoritusperusteisen kirjanpidon periaatteen mukaisiin tietoihin.
    ---documentbreak---

               6.12.2006

               FI

               Euroopan unionin virallinen lehti

               L 340/131

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2004
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2004 sekä viraston vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15. heinäkuuta 2002 annetun Euroopan parlamentin ja neuvoston asetuksen (EY) N:o 1592/2002 (4) ja erityisesti sen 49 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0104/2006),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2004 päättyneen varainhoitovuoden tilinpäätös on luotettava ja tilien perustana olevat toimet ovat kokonaisuutena arvioiden kaiken kaikkiaan lailliset ja asianmukaiset,

               B.

               ottaa huomioon, että tilintarkastustuomioistuin ilmoittaa saaneensa kaikilta erillisvirastoilta riittävän varmuuden mutta on ilmaissut varainhoitovuotta 2004 koskevat selkeät varaumat Euroopan jälleenrakennusviraston, Euroopan ammatillisen koulutuksen kehittämiskeskuksen, Euroopan koulutussäätiön, Euroopan rasismin ja muukalaisvihan seurantakeskuksen ja Euroopan elintarviketurvallisuusviranomaisen osalta,

               1.

               muistuttaa, että varainhoitoasetuksen 185 artiklan mukaan parlamentti myöntää talousarvion toteuttamista koskevan vastuuvapauden sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta; panee kuitenkin merkille, että kyseisistä elimistä kaikki eivät saa rahoitustaan, täysin tai edes osaksi, talousarviosta suoritettavasta avustuksesta; korostaa, että päätös vastuuvapauden myöntämisestä koskee näin ollen rahoitusta, jota nämä elimet saavat niin talousarviosta kuin sen ulkopuoleltakin; katsoo, ettei ole hyväksyttävää, että osa Euroopan unionin perustamista elimistä joutuu antamaan selvityksen menoistaan, jotka rahoitetaan muista lähteistä kuin talousarviosta saadusta avustuksesta, mutta elimet, jotka eivät saa talousarviosta suoritettavaa avustusta, eivät joudu tätä tekemään; vahvistaa periaatteen, jonka mukaan kaikkien yhteisön virastojen, saivatpa ne avustusta tai eivät, on saatava parlamentin myöntämä vastuuvapaus jopa siinä tapauksessa, että niiden perustamissäädöksen nojalla myös jokin muu viranomainen osallistuu vastuuvapauden myöntämiseen, ja tekee tästä johtopäätöksen, että kaikkia tämän periaatteen vastaisia säädöksiä on tarkistettava;

               2.

               pitää erittäin hyödyllisenä tilintarkastustuomioistuimen kertomuksen taulukkoa 1, joka otettiin käyttöön ensimmäisen kerran vuoden 2003 vastuuvapauden myöntämisen yhteydessä ja jossa esitetään tiivistetysti viraston toimivalta ja vastuualueet, hallinto, varat, toiminta ja viraston tarjoamat palvelut; panee merkille, että taulukossa 1 esitetyt tiedot ovat peräisin virastolta; kehottaa tilintarkastustuomioistuinta tarkastamaan taulukon 1 sisällön;

               3.

               vaatii, että erillisvirastojen on paitsi käytettävä varojaan asianmukaisesti myös pyrittävä käyttämään varansa mahdollisimman tehokkaasti; kehottaa tilintarkastustuomioistuinta harkitsemaan mahdollisuutta tarkastella erillisvirastoja koskevissa erityisvuosikertomuksissaan myös tuloksellisuutta ja tavoitteiden saavuttamista; korostaa tässä yhteydessä ja vastuuvapauden myöntämisestä varainhoitovuodelta 2003 antamiensa päätöslauselmien mukaisesti, että on kiinnitettävä huomiota seuraaviin seikkoihin: erillisvirastojen on vältettävä mahdollisuuksien mukaan päällekkäisyyksiä, ja on selvennettävä toimenpiteitä, joilla parannetaan avoimuutta ja yleisölle tiedottamista, sekä positiiviset yhteisön toimet rekrytoinnissa, koulutuksessa ja vastuun jakamisessa kaikilla tasoilla;

               4.

               toteaa, että erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä ja että monien erillisvirastojen kielteinen julkisuuskuva on aiheeton; korostaa, että Euroopan unionin kansalaisille olisi näin ollen tiedotettava erillisvirastojen olemassaolon oikeutuksesta ja niiden saavuttamista tuloksista niin usein kuin se on tarpeellista sekä asianmukaisin keinoin; kehottaa komissiota puuttumaan asiaan keinoin, jotka se katsoo tarpeellisiksi;

               5.

               toteaa, että Euroopan unionin laajentuminen vuonna 2004 on vaikuttanut monin tavoin erillisvirastojen rakenteisiin ja toimintatapoihin ja että tämä ilmenee monien erillisvirastojen toimintakertomuksista erityisesti virastojen hallintohenkilöstön määrän lisääntymisenä; kehottaa komissiota arvioimaan tosiasiallisia tai oletettuja vaikeuksia ja suosittelemaan tarvittavaa sääntelyn mukauttamista;

               6.

               toteaa, että komissio on sitoutunut yhdenmukaistamaan pääosastojensa toimintakertomusten esittämistavan; toivoo, että yhteisöjen erillisvirastojen sisällöltään erittäin vaihtelevien toimintakertomusten osalta omaksuttaisiin vastaava lähestymistapa; pyytää komissiota täsmentämään erillisvirastoille toimintaa koskevat tiedot ja indikaattorit, joiden ilmoittaminen on pakollista;

               7.

               panee tyytyväisenä merkille, että tilintarkastustuomioistuimen mukaan viraston varainhoitovuoden 2004 tilit ovat luotettavat ja tilien perustana olevat toimet ovat kokonaisuutena arvioiden lailliset ja asianmukaiset;

               8.

               toteaa, että tilintarkastustuomioistuimen huomautus, että viraston alkuperäisessä talousarviossa ja sen lisätalousarviossa sellaisena kuin ne ovat julkaistuina virallisessa lehdessä määrärahoja ei ole eritelty momentteihin ja alamomentteihin, kuten asetuksen (EY, Euratom) N:o 2343/2002 22 artiklassa säädetään; muistuttaa virastoa erittelyperiaatteesta ja kehottaa sitä noudattamaan tätä periaatetta, jotta talousarviot voidaan panna täytäntöön selkeästi ja avoimesti, kuten budjettivallan käyttäjä määrää;

               9.

               toteaa, että virasto ei kirjannut vuoden 2003 talousarvion tappiota vuoden 2004 lisätalousarvioksi sääntöjen edellyttämällä tavalla; odottaa, että virasto tulevaisuudessa sisällyttää vuoden lopussa havaitut negatiiviset taseet seuraavan varainhoitovuoden lisätalousarvioihin;

               10.

               ilmaisee huolensa tilintarkastustuomioistuimen varainhoidossa havaitsemista sääntöjenvastaisuuksista, kuten siitä, ettei toteutuneita määrärahasiirtoja tai niiden syitä ilmoitettu lisätalousarvioissa, ja siitä, että hallintoneuvostolle ei ilmoitettu talousarvion ulkopuolisista määrärahasiirroista ja ennakkomaksuista; on tyytyväinen viraston toteuttamiin toimiin varainhoidon parantamiseksi;

               11.

               toteaa, että vuonna 2004 virasto ei ollut vielä hyväksynyt varainhoitoasetuksensa täytäntöönpanosääntöjä eikä ollut tehnyt minkäänlaista riskianalyysia tai valmistellut mitään sisäisen tarkastuksen normeja; on tyytyväinen, että virasto lopulta kesäkuussa 2005 hyväksyi varainhoitoasetuksensa täytäntöönpanosäännöt sekä riskinhallinnan päällikön / sisäisen tarkastajan rekrytoinnin;

               12.

               panee merkille, että viraston henkilöstön valintamenettelyt ovat muuttuneet jatkuvasti, ja kehottaakin komissiota ja virastoa sopimaan avoimesta ja yhdenmukaisesta palvelukseenottomenettelystä, joka vastaa viraston tarpeita saada erityisen päteviä työntekijöitä;

               13.

               suhtautuu myönteisesti viraston vakuutukseen siitä, että palvelukseenottomenettelyt virallistetaan laatimalla menettelyohjeet tässä yhteydessä tehtyjen päätösten avoimuuden lisäämiseksi ja henkilöstön valintamenettelyissä tapahtuvan sattumanvaraiselta vaikuttavan vaihtelun välttämiseksi, kuten tilintarkastustuomioistuin korosti;

               14.

               ottaa huomioon, että suurin osa (yli 70 prosenttia) komission tuesta virastoille toteutettiin otsakkeista I ja II, jotka koskevat ainoastaan henkilöstö- ja hallintomenoja, ja että virasto käytti ainoastaan 10 prosenttia komission toimintamenoihin myöntämästä tuesta; ottaa myös huomioon, että henkilöstö- ja hallintomenot nousivat vuosina 2003—2004 paljon enemmän kuin toimintamenot;

               15.

               kehottaa komissiota auttamaan erillisvirastoja noudattamaan mahdollisimman tarkasti tulevalle vuodelle suunniteltua työohjelmaa, mikä mahdollistaa toiminnan asianmukaisen suunnittelun ja toteuttamisen, ja ennen kaikkea välttämään työmäärää koskevien merkittävien muutosten tekemistä viime hetkellä;

               16.

               pyytää komissiota parantamaan erillisvirastojen välistä synergiaa tehostamalla yhteistyötä, välttämällä päällekkäistä työtä ja korjaamalla puutteita, etenkin sellaisilla yhteisillä aloilla kuten koulutus, yhteisön toimintalinjojen toteutus kauttaaltaan, uusimpien hallintojärjestelmien käyttö ja moitteettomaan varainhoitoon liittyvien ongelmien ratkaiseminen.

      (1)  EUVL C 269, 28.10.2005, s. 5.

      (2)  EUVL C 332, 28.12.2005, s. 1.

      (3)  EYVL L 248, 16.9.2002, s. 1.

      (4)  EYVL L 240, 7.9.2002, s. 1, asetus sellaisena kuin se on viimeksi muutettuna komission asetuksella (EY) N:o 1701/2003 (EUVL L 243, 27.9.2003, s. 5).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).


title: Euroopan parlamentin päätös (EU, Euratom) 2017/1609, annettu 27 päivänä huhtikuuta 2017, vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/101

         EUROOPAN PARLAMENTIN PÄÄTÖS (EU, Euratom) 2017/1609,
   annettu 27 päivänä huhtikuuta 2017,
   vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0269/2016) (2),

               —

               ottaa huomioon koulutuksen, audiovisuaalialan ja kulttuurin toimeenpanoviraston lopullisen tilinpäätöksen varainhoitovuodelta 2015 (3),

               —

               ottaa huomioon komission kertomuksen varainhoitovuotta 2014 koskevien vastuuvapauspäätösten seurannasta (COM(2016) 674) sekä kertomuksen liitteenä olevat komission yksiköiden valmisteluasiakirjat (SWD(2016) 338, SWD(2016) 339),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2015 toimitetuista sisäisistä tarkastuksista (COM(2016) 628) sekä kertomuksen liitteenä olevan komission yksiköiden valmisteluasiakirjan (SWD(2016) 322),

               —

               ottaa huomioon tilintarkastustuomioistuimen kertomuksen koulutuksen, audiovisuaalialan ja kulttuurin toimeenpanoviraston tilinpäätöksestä varainhoitovuodelta 2015 sekä viraston vastauksen (4),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä toimeenpanovirastoille (05874/2017 – C8-0038/2017),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon koulutuksen, audiovisuaalialan ja kulttuurin toimeenpanoviraston perustamisesta ja päätöksen 2009/336/EY kumoamisesta 18. joulukuuta 2013 annetun komission täytäntöönpanopäätöksen 2013/776/EU (9),

               —

               ottaa huomioon työjärjestyksen 93 artiklan ja liitteen IV,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0150/2017),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää koulutuksen, audiovisuaalialan ja kulttuurin toimeenpanoviraston johtajalle vastuuvapauden toimeenpanoviraston talousarvion toteuttamisesta varainhoitovuonna 2015;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio ja toimeenpanovirastot, sekä 27. huhtikuuta 2017 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2015 vastuuvapausmenettelyssä (10);

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka III – Komissio, ja näihin päätöksiin erottamattomasti kuuluvan päätöslauselman koulutuksen, audiovisuaalialan ja kulttuurin toimeenpanoviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 417, 11.11.2016, s. 2.

      (4)  EUVL C 449, 1.12.2016, s. 51.

      (5)  EUVL C 380, 14.10.2016, s. 147.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 343, 19.12.2013, s. 46.

      (10)  Hyväksytyt tekstit, P8_TA(2017)0144 (katso tämän virallisen lehden sivu 66).


title: 2006/337/EY: Komission päätös, tehty  19 päivänä huhtikuuta 2006 , vakiolomakkeiden vahvistamisesta korvaushakemusten ja -päätösten toimittamista varten rikoksen uhreille maksettavista korvauksista annetun neuvoston direktiivin 2004/80/EY mukaisesti

text:
               12.5.2006

               FI

               Euroopan unionin virallinen lehti

               L 125/25

      KOMISSION PÄÄTÖS,
   tehty 19 päivänä huhtikuuta 2006,
   vakiolomakkeiden vahvistamisesta korvaushakemusten ja -päätösten toimittamista varten rikoksen uhreille maksettavista korvauksista annetun neuvoston direktiivin 2004/80/EY mukaisesti
   (2006/337/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rikoksen uhreille maksettavista korvauksista 29 päivänä huhtikuuta 2004 annetun neuvoston direktiivin 2004/80/EY (1) ja erityisesti sen 14 artiklan,
   on kuullut neuvoston direktiivin 2004/80/EY 15 artiklan 1 kohdan mukaista komiteaa,
   sekä katsoo seuraavaa:

               (1)

               Jäsenvaltioiden olisi direktiivin 2004/80/EY mukaisesti otettava 1 päivään tammikuuta 2006 mennessä käyttöön yhteistyöjärjestelmä korvausten saamisen helpottamiseksi tapauksissa, joissa rikos on tehty muussa kuin rikoksen uhrin asuinvaltiossa.

               (2)

               Olisi vahvistettava vakiolomakkeet tällaisiin rajat ylittäviin tapauksiin liittyvien korvaushakemusten ja -päätösten toimittamista varten,

         ON PÄÄTTÄNYT SEURAAVAA:
   Ainoa artikla
   1.   Vakiolomake korvaushakemusten toimittamiseksi direktiivin 2004/80/EY 6 artiklan 2 kohdan mukaisesti esitetään liitteessä I.
   2.   Vakiolomake korvaushakemuksia koskevien päätösten toimittamista varten direktiivin 2004/80/EY 10 artiklan mukaisesti esitetään liitteessä II.

      Tehty Brysselissä 19 päivänä huhtikuuta 2006.

            Komission puolesta

         Franco FRATTINI

            Varapuheenjohtaja

      (1)  EUVL L 261, 6.8.2004, s. 15.

      LIITE I

      LIITE II


title: Neuvoston päätös (EU) 2016/541, annettu 15 päivänä helmikuuta 2016, Kreikalle esitettävästä vaatimuksesta toteuttaa liiallisen alijäämän tilanteen korjaamiseksi tarpeellisina pidettäviä alijäämää pienentäviä toimenpiteitä (2015/1410)

text:
               7.4.2016

               FI

               Euroopan unionin virallinen lehti

               L 91/18

         NEUVOSTON PÄÄTÖS (EU) 2016/541,
   annettu 15 päivänä helmikuuta 2016,
   Kreikalle esitettävästä vaatimuksesta toteuttaa liiallisen alijäämän tilanteen korjaamiseksi tarpeellisina pidettäviä alijäämää pienentäviä toimenpiteitä (2015/1410) (1)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 9 kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen (SEUT) 126 artiklassa määrätään, että jäsenvaltioiden on vältettävä liiallisia julkisen talouden alijäämiä, ja vahvistetaan tätä tarkoitusta varten liiallisia alijäämiä koskeva menettely. Vakaus- ja kasvusopimus, jonka korjaavalla osiolla pannaan täytäntöön liiallisia alijäämiä koskeva menettely, tarjoaa kehyksen, jolla tuetaan julkisen talouden rahoitusaseman ripeään tervehdyttämiseen tähtääviä ja talouden tilanteen huomioon ottavia hallitusten politiikkoja.

               (2)

               Neuvosto päätti 27 päivänä huhtikuuta 2009 Euroopan yhteisön perustamissopimuksen 104 artiklan 6 kohdan mukaisesti, että Kreikassa oli liiallinen alijäämä.

               (3)

               Neuvosto hyväksyi SEUT 126 artiklan 9 kohdan ja 136 artiklan nojalla 10 päivänä toukokuuta 2010 päätöksen 2010/320/EU (2), joka osoitettiin Kreikalle julkisen talouden valvonnan lujittamiseksi ja syventämiseksi ja jolla vaadittiin Kreikkaa toteuttamaan alijäämää pienentäviä toimenpiteitä, joita pidettiin tarpeellisina liiallisen alijäämän tilanteen korjaamiseksi viimeistään vuonna 2014. Neuvosto asetti vuoden 2014 määräajaksi, johon mennessä liiallisen alijäämän tilanne oli korjattava, ja määritteli julkisen talouden vuotuiset alijäämätavoitteet.

               (4)

               Neuvoston päätöstä 2010/320/EU muutettiin tämän jälkeen huomattavasti useita kertoja. Koska siihen oli tarkoitus tehdä uusia muutoksia, se laadittiin selkeyden vuoksi uudelleen 12 päivänä heinäkuuta 2011 neuvoston päätöksellä 2011/734/EU (3). Tätä päätöstä muutettiin huomattavasti useita kertoja 8 päivän heinäkuuta 2011 ja joulukuun 2012 välisenä aikana (4).

               (5)

               Kreikan rahoitustilanteen erittäin jyrkkä heikkeneminen on johtanut siihen, että euroalueen jäsenvaltiot ovat päättäneet antaa Kreikalle Kansainvälisen valuuttarahaston monenkeskistä apua täydentävää, vakautta lisäävää tukea koko euroalueen rahoitusvakauden varmistamiseksi. Euroalueen jäsenvaltioiden Kreikalle myöntämä tuki annettiin maaliskuun 2010 ja kesäkuun 2015 välisenä aikana sekä kahdenvälisen Kreikan lainajärjestelyn muodossa että Euroopan rahoitusvakausvälineestä (ERVV) myönnetyn lainan muodossa. Lainanantajien tukeen oli liitetty kattavia politiikkaehtoja, joihin kuului myös se, että Kreikka noudattaa neuvoston päätöstä 2011/734/EU ja siihen myöhemmin tehtyjä muutoksia.

               (6)

               Kreikka pyysi 8 päivänä heinäkuuta 2015 rahoitustukea Euroopan vakautusmekanismilta (EVM) kolmivuotisen lainan muodossa, ja 12 päivänä heinäkuuta 2015 saavutettiin periaatteellinen yhteisymmärrys enintään 86 000 miljoonan euron lainan myöntämisestä Kreikalle. EVM:n hallintoneuvosto antoi EVM-sopimuksen 13 artiklan 3 kohdan mukaisesti 17 päivänä heinäkuuta komissiolle tehtäväksi neuvotella yhdessä Euroopan keskuspankin ja Kansainvälisen valuuttarahaston kanssa yhteisymmärryspöytäkirja, jossa määrätään politiikkaehdot vuodet 2015–2018 kattavalle rahoitustukijärjestelylle.

               (7)

               Rahoitusvakautensa osalta vakavissa vaikeuksissa olevien tai vakavien vaikeuksien uhasta kärsivien euroalueen jäsenvaltioiden talouden ja julkisen talouden valvonnan tiukentamisesta 21 päivänä toukokuuta 2013 annetun Euroopan parlamentin ja neuvoston asetuksen (EU) N:o 472/2013 (5) ja erityisesti sen 7 artiklan mukaan jäsenvaltion, joka pyytää rahoitustukea EVM:ltä, on laadittava makrotalouden sopeutusohjelma, jäljempänä ’ohjelma’, neuvoston hyväksyttäväksi. Tällaisella ohjelmalla olisi varmistettava sellaisten uudistusten hyväksyminen, joita tarvitaan julkisen talouden kestävyyden ja sääntely-ympäristön parantamiseksi.

               (8)

               Kreikan laatima ohjelma hyväksyttiin neuvoston täytäntöönpanopäätöksellä (EU) 2016/544 (6).

               (9)

               Asetuksen (EU) N:o 472/2013 10 artiklan 2 kohdan b alakohdassa säädetään lisäksi, että jos kyseisen asetuksen 7 artiklan mukaisen makrotalouden sopeutusohjelman kohteena oleva jäsenvaltio on myös SEUT 126 artiklan 9 kohdan mukaisesti annetun, liiallisen alijäämän korjaamista koskevan päätöksen kohteena, sen makrotalouden sopeutusohjelmaan sisältyvät vuotuiset julkisen talouden tavoitteet sisällytetään liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetun asetuksen (EY) N:o 1467/97 (7) 5 artiklan 1 kohdan mukaiseen vaatimusta koskevaan päätökseen; lisäksi myös sellaiset makrotalouden sopeutusohjelmaan sisältyvät toimenpiteet, jotka edistävät edellä tarkoitettujen tavoitteiden saavuttamista, sisällytetään asetuksen (EY) N:o 1467/97 5 artiklan 1 kohdan mukaiseen vaatimusta koskevaan päätökseen. Asetuksen (EU) N:o 472/2013 10 artiklan 2 kohdan a alakohdassa säädetään, että jäsenvaltio vapautetaan velvollisuudesta toimittaa asetuksen (EY) N:o 1467/97 5 artiklan 1 kohdassa tarkoitetut kertomukset. Asetuksen (EU) N:o 472/2013 10 artiklan 2 kohdan c alakohdassa säädetään puolestaan, että seuranta toteutetaan kyseisen asetuksen 7 artiklan 4 kohdan mukaisesti ja että jäsenvaltio vapautetaan asetuksen (EY) N:o 1467/97 10 artiklan 1 kohdan ja 10 a artiklan mukaisesta seurannasta sekä mainitun asetuksen 6 artiklan 2 kohdan mukaisen päätöksen perustana olevasta seurannasta.

               (10)

               Taloudellisen toiminnan Kreikassa ennustetaan tällä hetkellä olevan paljon heikompaa kuin mitä odotettiin silloin, kun neuvoston päätöksen 2011/734/EU viimeisin muutos hyväksyttiin joulukuussa 2012. Sekä reaalisen että nimellisen BKT:n odotetaan olevan toimintapolitiikkaan liittyvän epävarmuuden, uudistusten toteuttamatta jättämisen, valtion tulojen vajauksen, pankkien sulkemisen ja pääomaliikkeiden rajoitusten käyttöönoton seurauksena paljon alhaisemmalla tasolla vuosina 2015 ja 2016 kuin mitä komission kevään 2015 talousennusteessa odotettiin. Komissio tarkisti BKT:n kasvua koskevaa ennustettaan elokuussa 2015, koska tarkistettua ennustetta tarvittiin EVM-ohjelmaa varten laadittavasta yhteisymmärryspöytäkirjasta käytävien neuvottelujen perustaksi. Tämän tarkistetun ennusteen mukaan reaalinen BKT supistuu 2,3 prosenttia vuonna 2015 ja 1,3 prosenttia vuonna 2016 (kun vielä kevään 2015 talousennusteessa ennustetaan positiivista 0,5 prosentin kasvua vuodeksi 2015 ja positiivista 2,9 prosentin kasvua vuodeksi 2016), minkä jälkeen se kasvaa 2,7 prosenttia vuonna 2017 ja 3,1 prosenttia vuonna 2018. Tämä talousnäkymien tuntuva heikkeneminen vuosina 2015 ja 2016 johtaa vastaavaan julkisen talouden näkymien heikkenemiseen, jos politiikka pysyy muuttumattomana.

               (11)

               Kreikan arvioidaan supistaneen rakenteellista alijäämäänsä 16 prosenttiyksikköä suhteessa BKT:hen eli 15,2 prosentin alijäämästä vuonna 2009 arvioituun 1 prosentin ylijäämään vuonna 2014 varmistaen näin, että sen rakenteellinen alijäämä on vuosina 2009–2014 supistunut huomattavasti enemmän kuin neuvoston suosituksessa kyseisen ajanjakson osalta edellytetty vähintään 10 prosenttiyksikön supistus. Julkisen talouden alijäämä vuonna 2014 oli 3,5 prosenttia suhteessa BKT:hen eli selvästi alle neuvoston päätöksessä julkisen talouden vuoden 2014 (EKT 2010:een perustuvalle) alijäämälle asetetun 4,5 prosentin enimmäisprosenttiosuuden. Perusjäämää koskeva tulos, joka oli 0,4 prosenttia suhteessa BKT:hen, oli kuitenkin odotettua huomattavasti heikompi ja jäi tavoitteeksi asetetusta 1,5 prosentista suhteessa BKT:hen, mihin vaikuttivat yhdessä useat tekijät, kuten suhdanteen kääntyminen ja tästä julkisen talouden tuloihin aiheutunut negatiivinen vaikutus, finanssipolitiikan keventäminen ja talouteen liittyvän epävarmuuden lisääntyminen. Makrotalouden olosuhteiden heikkeneminen ja tilapäisten finanssipoliittisten toimenpiteiden päättyminen vuonna 2015 ovat kuitenkin yhdessä aiheuttaneet sen, että päätökseen 2011/734/EU joulukuussa 2012 tehdyn viimeisimmän muutoksen mukaisen vuodeksi 2015 asetetun perusjäämätavoitteen, joka on 3 prosenttia suhteessa BKT:hen, saavuttaminen on käynyt mahdottomaksi. Julkisen talouden tavoitteita on sen vuoksi tarkistettu makrotalouden olosuhteiden ja tämänhetkisen finanssipoliittisen tilanteen perusteella huomattavasti alaspäin, jotta voitaisiin välttää finanssipolitiikan liika kiristyminen lyhyellä aikavälillä.

               (12)

               Kreikka noudattaa tämän vuoksi uutta julkisen talouden sopeutusuraa, jonka lähtökohtana on, että perusylijäämätavoite on – 0,25 prosenttia suhteessa BKT:hen vuonna 2015, 0,5 prosenttia suhteessa BKT:hen vuonna 2016, 1,75 prosenttia suhteessa BKT:hen vuonna 2017 ja 3,5 prosenttia suhteessa BKT:hen vuonna 2018 ja sen jälkeen. Julkisen talouden tavoitteiden kehitysura vastaa Kreikan talouden odotettua kasvuvauhtia maan elpyessä sen toistaiseksi syvimmästä taantumasta. Tarkistettu sopeutusura merkitsee, että julkisen talouden alijäämä laskee alle 3 prosenttiin suhteessa BKT:hen vuonna 2017.

               (13)

               Komission yksiköiden tekemän, nimellisen BKT:n kasvua koskevan tarkistetun ennusteen mukaan julkisen talouden rahoitusaseman alijäämän ennakoidaan olevan 7 631 miljoonaa euroa (4,4 prosenttia suhteessa BKT:hen) vuonna 2015, 6 166 miljoonaa euroa (3,6 prosenttia suhteessa BKT:hen) vuonna 2016, 4 089 miljoonaa euroa (2,3 prosenttia suhteessa BKT:hen) vuonna 2017 ja 753 miljoonaa euroa (0,4 prosenttia suhteessa BKT:hen) vuonna 2018.

               (14)

               Vuoden 2016 talousarvio, joka on tarkoitus hyväksyä Kreikan parlamentissa, on osa vuodet 2016–2019 kattavaa keskipitkän aikavälin finanssipoliittista strategiaa, jonka tavoitteena on vakauttaa julkista taloutta mittavasti ja etupainotteisesti siten, että samalla saadaan yli 6 900 miljoonan euron säästöt, jotka ovat lähes 4 prosenttia suhteessa BKT:hen.

               (15)

               ERVV-ohjelman lopullisen tarkastelun tekemättä jättäminen, velan takaisinmaksujen laiminlyönti, ERVV-ohjelman päättyminen sekä pääomaliikkeiden rajoitusten käyttöönotto ovat muuttaneet olosuhteita niin, että velanhoitokyky on heikentynyt edelleen voimakkaasti. Nykytilanne johtuu heikommista kasvuennusteista, perusylijäämätavoitteiden ja yksityistämisestä saatavien tulojen tarkistamisesta alaspäin, pääomaliikkeiden rajoituksista johtuvasta pankkisektorin rahoitustarpeiden merkittävästä kasvusta, valtion likviditeettivajeesta johtuvasta hoidettavien maksurästien lisääntymisestä sekä euron heikentymisestä suhteessa erityisnosto-oikeuteen (SDR). Julkisen velan odotetaan näiden tekijöiden vuoksi olevan perusskenaariossa 198,3 prosenttia suhteessa BKT:hen vuonna 2016, minkä jälkeen julkisen velan BKT-suhde supistuu 169,3 prosenttiin vuonna 2020, 154,5 prosenttiin vuonna 2022 ja 115,9 prosenttiin vuonna 2030.

               (16)

               Kun tämä kehitys otetaan huomioon, liiallisen alijäämän korjaamiseen johtava sopeutusura on saatettava ajan tasalle. Kreikan antama sitoumus koskee julkisen talouden vakauttamistoimien lisäksi toimenpiteitä, joita tarvitaan lisäämään kasvumyönteisyyttä ja minimoimaan mahdolliset kielteiset yhteiskunnalliset vaikutukset.

               (17)

               Kaikki neuvoston täytäntöönpanopäätöksessä (EU) 2016/544 edellytetyt toimenpiteet ovat välttämättömiä julkisen talouden sopeuttamiseksi vaaditulla tavalla. Joillakin toimenpiteillä on suora vaikutus Kreikan julkisen talouden tilanteeseen, kun taas toiset ovat rakenteellisia toimenpiteitä, jotka parantavat julkisen talouden ohjausjärjestelmää ja tervehdyttävät julkisen talouden tilannetta keskipitkällä aikavälillä.

               (18)

               Edellä esitetyn perusteella on tarpeen tarkistaa aikaisempia vuotuisia julkisen talouden tavoitteita sekä toimenpiteitä, joilla niiden saavuttamista edistetään. Uudet vuotuiset julkisen talouden tavoitteet ja niiden saavuttamista edistävät toimenpiteet sisältyvät neuvoston täytäntöönpanopäätökseen (EU) 2016/544,

         ON HYVÄKSYNYT TÄMÄN PÄÄTÖKSEN:
   1 artikla
   1.   Kreikan on lopetettava nykyinen julkisen talouden liiallisen alijäämän tilanne mahdollisimman pian ja viimeistään vuonna 2017.
   2.   Liiallisen alijäämän korjaamiseen johtavalla sopeutusuralla on pyrittävä saavuttamaan neuvoston täytäntöönpanopäätöksessä (EU) 2016/544 säädetyt julkisen talouden vuotuiset alijäämätavoitteet, ja sen on perustuttava perusylijäämätavoitteeseen, joka on – 0,25 prosenttia suhteessa BKT:hen vuonna 2015, 0,5 prosenttia suhteessa BKT:hen vuonna 2016, 1,75 prosenttia suhteessa BKT:hen vuonna 2017 ja 3,5 prosenttia suhteessa BKT:hen vuonna 2018 ja sen jälkeen. Julkisen talouden tavoitteiden kehitysura vastaa Kreikan talouden odotettua kasvuvauhtia maan elpyessä sen toistaiseksi syvimmästä taantumasta. Tarkistettu sopeutusura merkitsee, että julkisen talouden alijäämä supistuu alle 3 prosenttiin suhteessa BKT:hen vuonna 2017.
   3.   Kreikan on hyväksyttävä ja pantava kokonaisuudessaan täytäntöön kaikki neuvoston täytäntöönpanopäätöksellä (EU) 2016/544 hyväksyttyyn talous- ja rahoitussopeutusohjelmaan sisältyvät finanssipoliittiset, taloudelliset ja rakennesopeutustoimet.
   4.   Kreikan on oltava valmis hyväksymään uusia toimenpiteitä, jos julkisen talouden suunnitelmiin liittyvät riskit toteutuvat. Julkisen talouden vakauttamistoimenpiteillä on varmistettava julkisen talouden rakenteellisen rahoitusaseman paraneminen pysyvällä ja kasvua edistävällä tavalla.
   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu Helleenien tasavallalle.

      Tehty Brysselissä 15 päivänä helmikuuta 2016.

            Neuvoston puolesta

            Puheenjohtaja

         M.H.P. VAN DAM

      (1)  Tämä säädös on alun perin hyväksytty vain englannin kielellä, ja se on julkaistu virallisessa lehdessä EUVL L 219, 20.8.2015, s. 8.

      (2)  EUVL L 145, 11.6.2010, s. 6.

      (3)  EUVL L 296, 15.11.2011, s. 38.

      (4)  Neuvoston päätös 2011/791/EU, annettu 8 päivänä marraskuuta 2011 (EUVL L 320, 3.12.2011, s. 28), neuvoston päätös 2012/211/EU, annettu 13 päivänä maaliskuuta 2012 (EUVL L 113, 25.4.2012, s. 8), ja neuvoston päätös 2013/6/EU, annettu 4 päivänä joulukuuta 2012 (EUVL L 4, 9.1.2013, s. 40).

      (5)  EUVL L 140, 27.5.2013, s. 1.

      (6)  Ks. tämän virallisen lehden sivu 27.

      (7)  EYVL L 209, 2.8.1997, s. 6.


Avis juridique important

|

31996D0714

96/714/EY: Komission päätös, tehty 5 päivänä joulukuuta 1996, kaupan esteistä annetun neuvoston asetuksen (EY) N:o 3286/94 mukaisen menettelyn päättämisestä Turkin Euroopan yhteisöstä peräisin olevien polyesterikuitujen tuonnissa korotetun tullin lisäksi käyttöön ottaman "Mass Housing Fund Levy" -nimisen maksun osalta

Virallinen lehti nro L 326 , 17/12/1996 s. 0071 - 0072

KOMISSION PÄÄTÖS,tehty 5 päivänä joulukuuta 1996,kaupan esteistä annetun neuvoston asetuksen (EY) N:o 3286/94 mukaisen menettelyn päättämisestä Turkin Euroopan yhteisöstä peräisin olevien polyesterikuitujen tuonnissa korotetun tullin lisäksi käyttöön ottaman "Mass Housing Fund Levy" -nimisen maksun osalta (96/714/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94 (1), sellaisena kuin se on viimeksi muutettuna asetuksella (EY) N:o 365/95 (2), ja erityisesti sen 11 ja 14 artiklan,on kuullut neuvoa-antavaa komiteaa asiasta,sekä katsoo, ettäkomissio vastaanotti 1 päivänä heinäkuuta 1993 yhteisen kauppapolitiikan lujittamisesta erityisesti suojauduttaessa laittomilta kauppatavoilta 17 päivänä syyskuuta 1984 annetun asetuksen (ETY) N:o 2641/84 (3), sellaisena kuin se on viimeksi muutettuna asetuksella (EY) N:o 522/94 (4), mukaisen valituksen, jonka oli jättänyt käytännöllisesti katsoen koko yhteisön polyesterikuitujen tuotantoa edustava kansainvälinen raion- ja synteettikuitukomitea (International Rayon and Synthetic Fibres Committee),valituksessa väitettiin, että Turkki oli Euroopan yhteisöön kohdistuvien monen- ja kahdenvälisten velvoitteidensa vastaisesti ottanut käyttöön "Mass Housing Fund Levy" -nimisen huomattavan maksun, jota sovellettiin yhteisöstä peräisin olevien polyesterikuitujen tuontiin jo korotetun tullin lisäksi; siinä väitettiin myös, että tällaiset maksujen korotukset aiheuttivat vahinkoa yhteisön teollisuudelle, mikä ilmeni erityisesti polyesterikuitujen viennin vähenemisenä yhteisöstä Turkkiin,koska valituksessa esitettiin asetuksen (ETY) N:o 2641/84 6 artiklan 1 kohdassa tarkoitettu riittävä näyttö Turkin soveltamien laittomien kauppatapojen olemassaolosta ja niistä aiheutuvasta vahingosta, komissio julkaisi Euroopan yhteisöjen virallisessa lehdessä ilmoituksen (5) tarkastusmenettelyn aloittamisesta sen laittoman kauppatavan osalta, joka muodostui Turkin käyttöön ottamasta "Mass Housing Fund Levy" -nimisestä maksusta, jota kannettiin Euroopan yhteisöstä peräisin olevien polyesterikuitujen tuonnissa korotetun tullin lisäksi,aloitettuaan menettelyn komissio tarkasteli asiaa tosiasioiden perusteella ja oikeudellisesta näkökulmasta ja antoi 8 päivänä maaliskuuta 1994 tarkastuskertomuksensa asetuksella (ETY) N:o 2641/84 perustetulle neuvoa-antavalle komitealle,tämä kertomus osoitti, että 16 prosentin suuruinen "Mass Housing Fund Levy" oli vaikutukseltaan tullia vastaava maksu, joka oli otettu käyttöön Euroopan talousyhteisön ja Turkin assosiointisopimuksen lisäpöytäkirjan tultua voimaan; tämä uusi maksu oli tästä syystä ristiriidassa lisäpöytäkirjan 7 artiklan kanssa, jossa määrätään, että "sopimuspuolet pidättäytyvät ottamasta välillään käyttöön uusia tuonti- ja vientitulleja tai vaikutukseltaan vastaavia maksuja sekä korottamasta niitä, joita ne soveltavat keskinäisissä kauppasuhteissaan tämän pöytäkirjan voimaantulopäivänä"; "Mass Housing Fund Levy" -maksu oli tästä syystä laiton,myös 1 päivänä tammikuuta 1993 käyttöön otettu 9 prosentin suuruinen tulli todettiin laittomaksi, koska edellä tarkoitetun lisäpöytäkirjan 8 ja 10 artiklan mukaan Turkin oli poistettava asteittain kaikki tällaiset tullit 1 päivään tammikuuta 1995 mennessä,komissio neuvotteli asiasta Turkin viranomaisten kanssa, jotka sitoutuivat poistamaan sekä "Mass Housing Fund Levy" -maksun että yhteisöstä vietyihin polyesterikuituihin sovelletun tullin; ensimmäinen Turkin viranomaisten ilmoittama määräaika oli vuoden 1994 loppu; myöhemmin määräaikaa siirrettiin vuoden 1995 loppuun; Turkin viranomaisten ilmoittama maksujen asteittainen poistaminen jaettiin kolmeen vaiheeseen siten, että kahdessa ensimmäisessä vaiheessa alennus olisi 20 prosenttia ja viimeisessä vaiheessa 60 prosenttia,Turkki toteutti ensimmäisen 20 prosentin suuruisen alennuksen Turkin tasavallan virallisessa lehdessä 15 päivänä huhtikuuta 1995 julkaistulla päätöksellä N:o 95/6713 ja toisen alennuksen Turkin tasavallan virallisessa lehdessä 9 päivänä heinäkuuta 1995 julkaistulla päätöksellä N:o 95/6998; jäljellä olevat maksut poistettiin kokonaan 1 päivänä tammikuuta 1996 voimaan tulleella uudella tuontimenettelyllä (20 päivänä joulukuuta 1995 tehty päätös N:o 95/7606, joka julkaistiin Turkin tasavallan virallisessa lehdessä 31 päivänä joulukuuta 1995),edellä mainitun uuden tuontimenettelyn mukaisesti Euroopan unionista peräisin olevat polyesterikuidut vapautetaan tulleista ja/tai vaikutukseltaan vastaavista maksuista; valituksen tekijä vahvisti, että kaikki tullit ja vaikutukseltaan vastaavat maksut on myös käytännössä poistettu,näissä olosuhteissa komissio katsoo menettelyn päättämisen aiheelliseksi,asetusta (EY) N:o 3286/94, jolla kumottiin asetus (ETY) N:o 2641/84, sovelletaan nykyiseen menettelyyn 1 päivästä tammikuuta 1995, jaasetuksen (EY) N:o 3286/94 11 artiklan 1 kohdassa säädetään, että menettelyn päättämistä koskeva päätös tehdään kyseisen asetuksen 14 artiklan säännösten mukaisesti; niissä säädetään, että komissio tekee päätöksen, josta se ilmoittaa jäsenvaltioille ja jota sovelletaan kymmenen päivän kuluttua, jollei yksikään jäsenvaltio ole tänä aikana saattanut asiaa neuvoston käsiteltäväksi,ON PÄÄTTÄNYT SEURAAVAA:1 artikla Päätetään menettely sen laittoman kauppatavan osalta, joka muodostuu Turkin Euroopan yhteisöstä peräisin olevien polyesterikuitujen tuonnissa korotetun tullin lisäksi käyttöön ottamasta "Mass Housing Fund Levy" -nimisestä maksusta.2 artikla Tätä päätöstä sovelletaan päivästä, jona se julkaistaan Euroopan yhteisöjen virallisessa lehdessä.Tehty Brysselissä 5 päivänä joulukuuta 1996.Komission puolestaLeon BRITTANVarapuheenjohtaja(1) EYVL N:o L 349, 31.12.1994, s. 71(2) EYVL N:o L 41, 23.2.1995, s. 3(3) EYVL N:o L 252, 20.9.1984, s. 1(4) EYVL N:o L 66, 10.3.1994, s. 10(5) EYVL N:o C 235, 31.8.1993, s. 4